recursal/SuperWikiNEXT-32B huggingface dataset:
溫拿樂隊2007
**溫拿**（**The Wynners**，即勝利者）係香港樂隊，曾風靡萬千少男少女。後來各成員獨立發展，喺各行各業中獨當一面。但其實，溫拿並冇正式解散過，佢哋承諾每五年就會舉辦演唱會。2007年係33周年紀念，大年初一於香港紅館熱鬧開唱，一連13場，場場爆滿；而且重有世界巡迴，目前已到過馬來西亞、新加坡、多倫多、上海開唱。

成員
--

1. 譚詠麟：主音歌手
2. 鍾鎮濤：主音歌手 & 和弦結他手
3. 彭健新：結他手
4. 葉智強：低音結他手
5. 陳友：鼓手

歷史
--

1969年溫拿樂隊嘅前身**Loosers**成立，樂隊最早期嘅成員包括陳百祥（主音）、彭健新（電結他）、葉智強（低音電結他）、陳友（原名陳志濤，鼓手）同埋陳百祥嘅細佬陳百燊（電子風琴手），之後譚詠麟加入。Loosers 以雙主音出擊，陳百祥負責唱啲較狂野嘅歌，而譚詠麟就負責唱較斯文嘅歌。憑住佢哋對當年紅極一時嘅樂隊好似披頭四同埋滾石樂隊嘅熟悉，已經喺唔少酒吧裏面大唱歐美超級偶像嘅流行曲。

Loosers 夾咗無耐就打出名堂，喺海灘音樂節攞到冠軍之後，更喺1971年香港青年音樂節入面嬴咗許冠傑，贏得觀眾投票選出嘅「殿堂特獎」。

1972年陳百祥同埋陳百燊離開樂隊，Loosers宣佈解散，六個人各奔前程，譚詠麟重飛咗去新加坡讀書。

1973年尾，彭健新、葉智強、陳友同埋溫拿嘅經理人梁柏濤等將樂隊重組，並由**Loosers**改名做**Wynners**（勝利，中文名溫拿），加上啱啱喺新加坡返香港嘅譚詠麟，溫拿「四虎」喺香港再戰江湖。之後鍾鎮濤同埋新加坡樂手Andrew都相繼加入，溫拿樂隊以六人樂隊出現，但係Andrew加入咗無耐就走咗，溫拿五虎嘅陣形穩定咗落嚟，以譚詠麟同埋鍾鎮濤（主音兼電子鍵琴手）、彭健新（電結他）、葉智強（低音電結他）和同埋陳友（鼓手）作樂隊嘅最終班底。

2006年尾，溫拿宣佈復出，重喺2007年2月18號到3月1號喺香港體育館開復出演唱會。但出面傳溫拿呢次復出只係想幫鍾鎮濤翻身，溫拿唔認呢個傳聞。

唱片
--

1. 1974年：《Listen to the Wynners》
2. 1975年：《Love and other pieces》
3. 1975年：《Under the lion rock》
4. 1975年：《大家樂》（飛利蒲 6380004）
5. 1976年：《Same kind of magic》（飛利蒲 6380006）
6. 1976年：《The wynners' special tv hits 75-76》
7. 1977年：《Making it》
8. 1977年：《面懵心精》（寶麗多 2427015）
9. 1978年：《追趕跑跳碰》（飛利蒲 6380013）
10. 2007年：《Stars on 33》
11. 2011年：《樂壇風雲》

演出作品
----

### 電視

1. 《溫拿狂想曲》（1975-1976）、《溫拿狂想33》（2006年12月30號晚）

### 電影

1. 《廣東五虎之鐵拳無敵孫中山》
2. 《兩公婆八條心》
3. 《鬼馬五福星》
4. 《新西遊記》
5. 《追趕跑跳碰》
6. 《溫拿與教叔》
7. 《大家樂》
羅沖圍汽車客運站
 **羅沖圍汽車客運站**（粵拼：lo4 cung1 wai4 hei3 ce1 haak3 wan6 zaam6）
，又叫**羅沖圍汽車站**或**羅沖圍客運站**，係中國廣東廣州嘅其一客運站，2002年起好，位置喺荔灣區增槎路251～255號（螺涌圍近金沙洲大橋），佢亦係中國國家交通部及廣東省人民政府批准實施廣州公路主樞紐總體佈局工程嘅其一汽車客運站。

概況
--

面積23000㎡，有主、輔兩個站場，其中輔站場屬廣西發班車區。

主要經營
----

車站主要經營去廣東省嘅從化、花都、增城、東莞（市區、虎門）、中山、佛山（三水）、湛江（雷州、遂溪、霞山區）、深圳、茂名（高州）、梅州（市區、梅縣）、江門（台山）、肇慶（高要、新會）、惠州（惠來）、雲浮、揭陽（普寧）、汕頭（潮南區）、清遠（英德、連州、陽山、石潭、浸潭）；湖南益陽（安化）、常德（安鄉）、株洲（茶陵、攸縣）、衡陽（常寧）、永州（道縣、東安縣、江永縣、零陵區）、邵陽（洞口縣、隆回縣）、郴州（臨武、寧遠、汝城）；廣西賀州（八步區、昭平、鍾山縣）、鬱林（福綿區、陸川）、桂林、梧州（蒙山）；江西贛州（南康區）；海南海口；河南駐馬店（上蔡）呢啲城市啲客運業務。

附近嘅交通
-----

* 巴士：羅沖圍客運站總站、羅沖圍站

出面網頁
----

* 羅沖圍汽車客運站嘅官方網站

| * 睇
* 傾
* 改
廣州嘅汽車客運站 |
| --- |
| 荔灣區 | 滘口 | 芳村 | 廣佛 | 羅沖圍 |
| 越秀區 | 市站 | 省站 | 越秀南 |
| 海珠區 | 海珠 |
| 番禺區 | 番禺 | 廣州南 | 市橋 | 南村 |
| 天河區 | 廣州東 | 天河 | 東圃 |
| 黃埔區 | 黃埔 | 蘿崗 | 東江穗港 |
| 南沙區 | 南沙 |
| 白雲區 | 廣園 | 永泰 | 夏茅 | 湖天 |
| 花都區 | 花都 | 廣州北 | 白雲機場 |
| 從化區 | 從化 | 從化温泉 | 呂田 |
| 增城區 | 增城 | 新塘 | 光明西 | 雁塔 | 派潭 |
**邱帶娣**，BBS，MH，係香港建制陣營（親中派）政治人物，而家係新界社團聯會成員，曾經係元朗區議員，但係喺2015年香港區議會選舉輸咗畀泛民主派嘅杜嘉倫。

議員生涯
----

邱帶娣由1988年開始做新界北郊選區其中一名區議員。1991年新界北郊選區分拆成新田選區同埋錦綉花園選區，邱帶娣做咗錦綉花園選區議員廿四年。

2011年錦綉花園美食廣場嘅小商戶被終止合約，一啲錦綉嘅居民發起行動反抗，並尋求身為當區區議員嘅邱帶娣求助。但係，邱帶娣對事件不聞不問，仲抹黑參與呢次行動嘅年青人唔係當區居民。

喺2015年香港區議會選舉，佢喺自己嘅錦綉花園選區角逐連任，對手包括新思維梁煒堃，同埋因為2011年錦綉花園美食廣場事件而參選嘅泛民主派杜嘉倫。最終佢以230票之差，輸咗畀杜嘉倫，四年後，佢嘅徒弟張弓發喺錦綉花園選區參選，但係，張弓發所屬嘅經民聯整體選情受制於香港修例風波，一樣要輸畀杜嘉倫。

喺2021年9月，佢成為香港特别行政區選舉委員會委員(新界分區委員會、地區撲滅罪行委員會及地區防火委員會委員代表)。2022年，佢喺李家超無提政綱嘅情況下，有份提名李家超參與2022年香港行政長官選舉。

參考
--

1. 1 2  〈元朗傘兵杜嘉倫爭連任：無負當初承諾 | 獨媒報導〉. 《香港獨立媒體網》. 2019-11-22. 喺2021-04-07搵到.
2. ↑  〈2015區議會選舉專頁 立場新聞〉. 《2015區議會選舉專頁 立場新聞》. 原著喺2015-12-26歸檔. 喺2021-04-07搵到.
3. ↑  〈2015年區議會選舉 - 選舉結果(元朗)〉. *www.elections.gov.hk*. 喺2021-04-07搵到.
4. ↑  〈一文睇清1448名新選委全名單〉. 《香港文匯網》 (中文). 喺2022-08-11搵到.
5. ↑  〈一文看清李家超786張提名〉. 《信報網站 hkej.com》. 喺2022-09-02搵到.
|  |  |
| --- | --- |
| 越南史 （越南舊名） | 越南南進地圖（1069─1757） |
| 

|  |
| --- |
| 2879–2524 BC | **赤鬼** |
| 2524–258 BC | **文郎** |
| 257–207 BC | **甌雒** |
| 207–111 BC | **南越** |
| 111 BC–39 AD | **交趾** |
| 40–43 | **嶺南** |
| 43–299 | **交趾** |
| 299–544 | **交州** |
| 544–602 | **萬春** |
| 602–679 | **交州** |
| 679–757 | **安南** |
| 757–766 | **鎮南** |
| 766–866 | **安南** |
| 866–967 | **靜海軍** |
| 968–1054 | **大瞿越** |
| 1054–1400 | **大越** |
| 1400–1407 | **大虞** |
| 1407–1427 | **交趾** |
| 1428–1804 | **大越** |
| 1804–1839 | **越南** |
| 1839–1887 | **大南** |
| 1887–1945 | **東洋/印度支那 ：北圻/東京中圻/安南南圻/交趾支那** |
| 1945以後 | **越南** |
| 主模 |
| {{越南史}} |
| 睇 • 論 • 改 • 歷 |

 |

**交州**（粵拼：gaau1 zau1）係華夏南方一個州，建於大漢末期。管地時大時細，喺嶺南地方。

史
-

### 大漢

永和六年（141年），交阯太守周敞要求立州，不過朝延傾過唔畀，周敞做咗交阯刺史。

建安八年（202年）立，交阯刺史張津同交阯太守士燮向皇帝劉協要求立州，皇帝准，叫交州，張津做咗州牧。交州個名就係由交阯來。交州管七郡五十六縣，即係南海郡、蒼悟郡、鬱林郡、合浦郡、交趾郡、九真郡同埋日南郡。

未立交州之前交阯刺史治喺羸𨻻縣，元封五年（公元前106年）搬到蒼梧廣信縣。建安八年立州都喺廣信縣，建安十五年（210年），孫權派兵入主交州，移州治到番禺縣。

### 吳國

吳國黃武五年（226年），拆咗南海、蒼梧、鬱林三郡出來，另立廣州。交州淨返交阯、日南、九真、合浦四郡。之不過，無耐又併返入交州。赤烏五年，置返珠崖郡。到咗永安七年，三郡又劃返做廣州。孫皓做皇帝時，交州立多三郡，即係新昌、武平同九德。

### 蜀國

蜀國任李恢做建寧太守，領埋交州刺史。

### 大晉

大晉平蜀，用蜀國建寧太守霍弋領交州。平吳後，將珠崖郡撥入合浦。

注
-

1. ↑  晉書原寫永和九年，永和最多得六年，疑係永和六年
2. 1 2  晉書。志。地理
3. ↑  後漢書。志。郡國
4. ↑  王範. 《交廣春秋》.
**第十二代市川團十郎**（日文：いちかわ だんじゅうろう，1946年8月6號—2013年2月3號），係日本男歌舞伎。出世名**堀越夏雄**，藝名**柏莛**。

1946年響東京都出世，係市川團十郎 (第十一代)嘅大仔，下有一個細妹市川壽紅，堂大佬有松本白鸚 (第二代)同中村吉右衛門 (第二代)。七歲嗰年以真名出道，1958年改名叫**第六代市川新之助**，之後分別響青山學院高等部同日本大學藝術學部畢業。

1969年改名叫**第十代市川海老藏**，1985年第三次襲名，改名叫第十二代市川團十郎。

2004年宣佈大仔第七代市川新之助將會改名叫「第十一代市川海老藏」，同年團十郎患上白血病，公開活動暫時停止，半年後復出。一年後個病復發，公開活動再一次停止，之後更加有慢性嘅貧血徵狀，因而患上「骨髄異形成症候群」，要接受輸血。2006年3月宣佈復出。2008年因為同細妹嘅「人類白細胞抗原」一樣而接受骨髄移植，而市川嘅血型因而由A型變做O型。2010年以筆名「三升屋白治」出書。

2013年因肺炎而走咗，終年六十六歲。因為佢信神道，所以謐號係「瑞垣珠照彥命」。同年，日本政府為咗紀念佢嘅功績，追贈旭日中綬章同階級「正五位」。

|  |  |
| --- | --- |
|  | 呢篇同日本人相關係楔位文。歡迎幫維基百科擴寫佢。睇 • 論 • 改 • 歷 |
3D圖像
喺結理論入邊，**假平結**（英文：granny knot）係兩個相同嘅三葉結嘅連通和形成嘅複合結，佢同平結（square knot）好似，平結都係兩個三葉結加埋，不過就係相反嘅三葉結。因為三葉結係最簡單嘅非平凡結，所以假平結同平結就係最簡單嘅複合結。

假平結係日常入邊嘅假平結嘅數學版本。

構作
--

假平結可以用兩個三葉結整出嚟，呢兩個三葉結一定要係同方向，即係同為左手（left-handed）或者同為右手（right-handed）。將兩個三葉結剪開，然後喺剪開嗰個位將兩個三葉結黐埋，得出嚟嘅就係假平結。

喺呢度重要嘅一點係，兩個三葉結一定要係一樣，如果用咗兩個唔同嘅三葉結，即係一左一右嘅話，出嚟嘅結果就係平結。

性質
--

假平結嘅交叉數係6，係複合結之中最細嘅。同平結唔同，假平結唔係ribbon knot或者slice knot。

假平結嘅亞歷山大多項式（Alexander polynomial）係{\displaystyle \nabla (z)=(z^{2}+1)^{2}}，其實即係三葉結嘅平方。同樣道理，假平結嘅康威多項式（Conway polynomial）係{\displaystyle \nabla (z)=(z^{2}+1)^{2}}。兩個都係同平結一樣。但係，（右手）假平結嘅鍾斯多項式（Jones polynomial）係{\displaystyle V(q)=(q^{-1}+q^{-3}-q^{-4})^{2}=q^{-2}+2q^{-4}-2q^{-5}+q^{-6}-2q^{-7}+q^{-8}}，係（右手）三葉結嘅平方，同平結嘅唔同。

假平結嘅結羣係{\displaystyle \langle x,y,z\mid xyx=yxy,xzx=zxz\rangle }。呢個羣同平結嘅結羣同構，係最簡單嘅唔同結有同樣結羣嘅例子。

參考資料
----

1. ↑  〈granny knot - 假平結；外行平結〉. *terms.naer.edu.tw*. 喺2022-04-15搵到.
2. ↑  Weisstein, Eric W. "Granny Knot" - MathWorld.（英文）

* А. Б. Сосинский (2005). *Узлы. Хронология математической теории*. Москва: МЦНМО. p. 58. ISBN 5-94057-220-0.
* С. В. Дужин, С. В. Чмутов (1999). *Математическое просвещение. Сер. 3*. pp. 72–73.
《**生命因愛動聽**》（英文：**Life Is a Miracle**）係2001年由香港影音使團製作嘅福音電影，根據一位患癌社工真人真事改篇。

劇情簡介
----

風聞醫院係一個充滿神蹟嘅地方，又得到老公萬豪（郭耀明 飾）嘅支持，年青社工Tracy（陳松伶 飾）決定到一間專門收留絕症病人嘅西門山醫院工作。醫院裏面Tracy發現滿佈一片絕望氣氛，甚至專科醫生（楊群 飾）亦係奇怪嘅人。Tracy決定以自己嘅方法嚟幫助病人，點知班病人都唔受佢嗰套，弄巧反拙，令到一向好勝自信嘅Tracy好嬲。冇幾耐之後，傳出一個壞消息，喺驗身報告中，Tracy發現患上咗末期骨癌，結婚兩年對未來充滿希望嘅一對小夫婦，變得不知所措。諷刺嘅係Tracy入住西門山醫院接受治療，身份由社工轉變成為病人，身、心靈同自尊都受盡癌病折磨嘅Tracy變得意志消沉。

一直深愛老婆嘅萬豪對Tracy康復抱有極大嘅期望，佢更放棄電腦公司嘅高薪要職全力照顧老婆。Tracy對老公不離不棄嘅愛深受感動，但又驚自己離世之後萬豪會過度傷心，所以暗中為自己安排一切身後事同為老公搵新老婆。一次偶然機會，Tracy遇上燕姐（小金子 飾），喺燕姐嘅提點之下佢終於能夠明白「生命最大嘅神蹟，就係從絕望中搵到希望！」結果，Tracy同萬豪唔單止更懂得珍惜對方，而且更用自己嘅生命嚟改變四周嘅病人，直到佢離開世上嗰日。

演員表
---

* 郭耀明 飾 沈萬豪
* 陳松伶 飾 Tracy
* 楊群 飾 院長
* 小金子 飾 燕姐
* 麥基 飾 關牧師

出面網頁
----

* 生命因愛動聽 - 影音使團
* 《生命因愛動聽》喺香港影庫嘅資料
搵緊性遊戲嘅話，請睇〈**生命麪包 (遊戲)**〉。
生命麪包（原味）
**生命麪包**（英文：**Life Bread**，又寫做**生命麵包**）係香港嘉頓出嘅切片方包牌子，1960年開始出產，特點係添加咗額外嘅營養。

款式
--

四款格仔嘅包裝袋

| 款式名 | 包裝 | 賣點 |
| --- | --- | --- |
| **生命麪包** | 藍白格仔袋 | 原味，加咗維他命B1、維他命B2、維他命B3、鈣質、鐵質同葉酸 |
| **蜜糖雞蛋生命甜包** | 綠白格仔袋 | 用蜜糖同雞蛋整嘅甜包，加咗奧米加三 |
| **高纖維質生命麥包** | 橙白格仔袋 | 用全麥麵粉整嘅麥包，含高纖維質 |
| **高蛋白質生命麵包** | 淺藍白格仔袋 | 加咗蛋白質同鈣質 |

史
-

1960年代，嘉頓事頭張子芳見到香港好多市民缺乏營養，就請咗專家去研發一種添加咗維他命同礦物質嘅方包，希望食咗嘅人嘅生命可以更加健康，所以就叫佢做「生命麪包」。1970年代，香港發生過幾次重大天災，政府都用咗生命麪包做主要嘅賑災嘢食。

相關事件
----

2019年香港反修例運動入面，喺香港理工大學爆發過衝突，大學出面畀警方重重包圍，入面就有唔少抗爭者留守。有警察就串班抗爭者，話佢哋只可以食冰凍嘅「生命麪包」，自己收工就可以去深圳幫襯海底撈打甂爐同飲啤酒，又話「生命麪包」通常係基層、拾荒者、老人家食，係好可憐嘅事。呢啲言論引起好多香港人好嬲，更有網民發起食「生命麪包」去撐留守理大嘅人。

參考
--

1. ↑  警嘲留守者：你食生命麵包　我食海底撈 互聯網檔案館嘅歸檔，歸檔日期2020年3月28號，.，蘋果日報，2019年11月23號
2. ↑  港警「生命麵包」論登微博熱搜　網民：海底撈要付廣告費
3. ↑  〈警開咪嘲留守者要食生命麵包　網民發起「和你食包」〉. 原著喺2020年3月28號歸檔. 喺2019年11月22號搵到.
**九一機場和你塞行動**，又叫「**和你飛2.0**」，係2019年9月1號反逃犯條例修訂運動中喺北大嶼山東涌、欣澳、大陰頂（青嶼幹線收費廣場）同赤鱲角香港國際機場進行嘅一次示威。示威者冇理到禁制令，再喺機場發起「和你塞」集會。受事件影響，機場快綫暫停服務，隨後因為激進示威者大肆破壞東涌站，搞到連東涌綫都停嗮，出入機場主要幹道俾示威者塞住，來往機場交通陷入癱瘓。旅客同機組人員都要行路出入機場。

嗰晚，由於公共交通全線關閉，大批示威者沿北大嶼山公路由東涌行路走，預備行近20公里返市區。由此引發其後上千市民揸私家車由市區嚟「義載」接示威者；據《德國之音》報導，全晚有大概5000架私家車出動。示威者同市民行咗幾個鐘至去到青馬收費廣場搭義載車返市區，行動被形容為「港版鄧寇克大撤退」。

睇埋
--

* 九七機場和你塞行動

參考
--

1. ↑  香港激进示威者非法堵塞机场 旅客：我们只想回家
2. ↑  〈【9.1再塞機場】走近 20 公里路撤退　「最初打算血戰青馬大橋，背水一戰」〉. 《立場新聞》. 原著喺2019年9月2號歸檔. 喺2019年9月9號搵到.
3. ↑  Huang, Abby (2019-09-02). 〈【圖輯】香港版「敦克爾克大撤退」：公共交通全線關閉，5000私家車「義載」示威者回家〉. 《The News Lens 關鍵評論網》 (中文).
4. ↑  〈義載「和理塞」演港版鄧寇克〉. 《Apple Daily 蘋果日報》. 原著喺2019年9月3號歸檔. 喺2019年9月9號搵到.
5. ↑  許育民 (2019-09-02). 〈【港版鄧寇克】市民被困東涌徒步離開 真正歷史要70日撤30萬軍〉. 《香港01》 (香港中文). 喺2019-09-02搵到.
| How to read a taxoboxHow to read a taxobox**假檳榔** |
| --- |
| 喺澳洲領土入面嘅假檳榔喺澳洲領土入面嘅假檳榔 |
|
| **物種分類** |
| 

|
|  |
|
|
| 界 | 植物界 Plantae |
|
|
|
|
|
|
|
|
|
|
|
| （未分級） | 單子葉植物 |
|
|
|
|
|
|
|
| 目 | 鴨跖草類植物 |
|
|
|
|
|
|
|
|
| 科 | 棕櫚科 Palmae |
|
|
|
|
|
| 屬 | 假檳榔屬 *Archontophoenix* |
|
|
|
|
|
|
|
| 種 | **假檳榔 *A. alexandrae*** |
|

 |
|
| 二元學名 |
| ***Archontophoenix alexandrae***(F. Muell.) H. Wendl. & Drude |
|
|
|
|
|
|
|
|
|
|
|
|
|
|
|

**假檳榔**（粵拼：gaa2 ban1 long4；學名：*Archontophoenix alexandrae*）；第個名係**阿力山大椰子**（aa3 lik6 saan1 daai6 je4 zi2）；佢係棕櫚科假檳郎屬嘅一種常綠喬木。原產地喺大洋洲嘅澳洲東邊，昆士蘭州同新南威爾士州嗰頭，而家喺中國嘅廣東省同海南省入面都可以見到佢。佢既係一種行道樹，又係庭院嘅風景樹，甚至係比較出名嘅熱帶樹種。

形態
--

樹葉係長形嘅羽狀全裂品種，成堆生喺樹頂，一般開黃白色嘅花，結果嗰時出紅色嘅果。樹冠比較靚仔吓，而葉環痕嘅莖稈係有規律性嘅，有環紋。呢樖嘢禁（kam1）鍾意喺有光同高溫兼濕度高嘅氣候環境入面生，但係唔禁（kam1）比較黑麻麻嘅地區入面生。不過佢可以抗風。

藥用價值
----

假檳榔嘅葉可以用嚟做藥，可以醫因外傷而出血。

相
-

|  |  |
| --- | --- |
|  | 維基同享有多媒體嘅嘢：**假檳榔** |

* 習性習性
* 花花
* 結緊果嗰時結緊果嗰時
* 果果

出面網頁
----

|  |  |
| --- | --- |
|  | 維基物種有資料講：***假槟榔*** |

* 假槟郎 中国植物志
* 假檳榔 香港植物資料庫
**假期聖經學校**（英文：**V**acation **B**ible **S**chool，簡稱**VBS**），又稱為**假日聖經學校**、**暑期聖經班**，係一種基督教教會舉辦嘅宣教活動，對象通常以兒童為主。活動一般喺暑假期間舉行，為期一個禮拜。

現今喺世界各地好多教會會開設自己嘅假期聖經學校，有啲教會自行設計內容，有啲就會用各自教派或者獨立出版社提供嘅主題課程同教材。

現代嘅課程內容通常針對小學學齡嘅兒童設計，包括聖經故事、宗教歌曲、手工藝製作、短劇表演等。

歷史
--

假期聖經學校嘅歷史可以追溯到1898年美國紐約市嘅浸信會Epiphany教堂嘅兒童部門主管喺暑假期間針對附近社區兒童舉辦咗「美日聖經學校」（Everyday Bible School）。

浸信會嘅Robert Boville博士留意到呢個夏季活動之後，就將呢個活動推薦至其他浸信會嘅教堂，佢利用紐約協和神學院嘅資源開設一系列暑期學校，呢一年嘅夏天，一共舉辦咗五間暑期學校，共有大概1,000名學生參與。

1922年，Robert Boville博士進一步設立每日假期聖經學校嘅世界組織，一年之後佢吔針對幼稚園、小學、中學三個年齡層規劃並推出假期聖經學校嘅標準出版物，內容足夠供應每間教堂舉辦為期五個禮拜活動嘅課程。

參考
--

1. ↑  〈假期聖經學校是甚麼？〉 (臺灣中文). 世界華人福音事工聯絡中心. 原著喺2019-06-09歸檔. 喺2018-07-11搵到.
2. ↑  〈6. 假期圣经学校〉. 《基督徒生活網》 (中國中文). 原著喺2015-03-25歸檔. 喺2018-07-11搵到.

出面網頁
----

* VBS暑期聖經班​教材列表
工業乙太網路嘅交換器
**工業以太網**係指喺工業環境嘅自動化控制同程序控制入便應用以太網嘅相關元件同技術。工業以太網會用TCP/IP協定，同IEEE 802.3標準一樣，但係喺應用層會加啲各自特有嘅協定。

以太網喺工業程序嘅應用要有實時嘅特性，好多以太網嘅相關技術可以令到以太網喺工業應用入便啱用。就係因為利用標準嘅以太網，提昇咗工廠入面由唔同供應商設備嘅互連性，以太網嘅市場好大，同佢有關嘅元件嘅成本都好低、容易攞到，所以工業以太網嘅成本亦可以跌，而性能亦都可以跟住以太網技術嘅進步而提昇。

因為工業以太網應用喺工業環境之下，佢對振動、溫度、濕度同電磁干擾嘅適應要求都可能比一般嘅IT產業設備工作條件更加嚴。

優點同缺點
-----

以往PLC會用開放式或者專有嘅通訊協定同從站通訊，呢類嘅通訊協定包括Modbus、Sinec H1、Profibus、CANopen、DeviceNet同埋FOUNDATION Fieldbus。不過越嚟越多嘅用戶開始改用以太網做佢嘅數據鏈路層嘅通訊協定，而應用層繼續用上便講過嘅通訊協定，
同RS-232或RS-485比，工業以太網有以下嘅優點：

* 提高咗傳輸速率，RS-232嘅速率係9.6 kbit/秒，如果係吉比特以太網，用CAT-5e、CAT-6嘅網路線或者光纖做傳輸介質，傳輸速率可以到1Gbit/秒。
* 傳輸距離可以長啲。
* 可以用標準嘅無線接取器、路由器、網路交換器、集線器、網線同光纖。
* 除咗傳統嘅主站－從站架構（master-slave），亦都可以用點對點技術。
* 好啲嘅互操控性。

工業以太網缺點：

* 要將即有嘅系統轉做另一個新嘅通訊協定。
* 及時控制用像TCP協議嗰陣，好唔方便（有啲應用因為咁用UDP或者其他數據鏈路層嘅協定）
* 處理TCP/IP封包會比處理串列資料更加複雜。
* 最細嘅以太網幀嘅大小係64個位元組，但係一般工業通訊嘅資料淨係得1-8個位元組，協定開銷（英文：protocol overhead）會影響資料傳輸嘅速率。

通訊協定
----

雖然工業以太網令到工業通訊嗰陣有標準嘅硬體介面，但係喺通訊協定上面重有好多唔相容嘅通訊協定，佢嘅資料封晒喺以太網嘅資料幀，因為咁像路由器或者網路交換器唔會因為呢啲唔相容嘅協定而有影響。但係主機同從站要用相同嘅通訊協定先可以通訊。

有啲標準，好似Modbus，已經由佢嘅原始版本衍生出可以喺工業以太網上面行嘅版本。而Profibus亦都發展做同佢相容嘅以太網嘅協定PROFINET。其他嘅協定，好似EtherNet/IP，淨係開發以太網傳輸層嘅部份。工業以太網嘅協定可以裝喺TCP嘅資料幀入面，令到處理上更加標準化，但係喺主機同從機上都要同TCP相容嘅通訊協定棧。

成日見嘅工業以太網通訊協定
-------------

* Modbus-TCP
* PROFINET
* EtherNet/IP
* EtherCAT
* SERCOS III（英文：SERCOS III）
* SafetyNET p（英文：SafetyNET p）
* VARAN (德文wiki)
* Ethernet Powerlink（英文：Ethernet Powerlink）

睇埋
--

* 電腦網路
* 分散控制系統（英文：Distributed control system）
* 現場總線
* 人機界面
* Modbus
* 過程控制
* 可編程邏輯控制器
* SCADA

參考
--

1. ↑  深入了解工業以太網協議
摩受采喺斯洛伐克嘅位置
**摩受采**（**Mošovce**）係斯洛伐克境內圖列茨地區（Turiec）最大嘅村落。

歷史
--

摩受采有770多年嘅歷史，呢段歷史可以從當地好多得到保存嘅歷史建築物得以證明，而摩受采個名首次響國王安德魯二世捐贈嗰陣時出現。最初摩受采係由兩個定居點組成：第一個，*Machyuch*，位於今日嘅*StarýRad*；第二個係*Terra Moys*，呢個名沿用到今日，佢哋曾經佔有今日嘅*Vidrmoch*。第二個定居點個名稱解作「Mojš的土地」，呢點令人相信整條村曾經屬於某位*Mojš*先生。佢個名可能係一個斯拉夫名*Mojtech*嘅縮寫，類似嘅名稱有*Vojtech*或*Mojmír*。該條村個名歷年來經過好多變化，從*Mossovych*、*Mosocz*、*Mossowecz*、*villa regia Mayos alio nomine Mossovych*、*oppidioum Mayus sue Mosocz*、*Mosocz olim Mayus*到今日嘅*Mošovce*。至於舊陣時一個屬於摩受采一部分嘅舊定居點*Chornukov*，佢個名以*Čerňakov*呢個現代形式保存落嚟。

摩受采最初被發展為一個擁有自由擁護權利嘅皇室部落，而由14世紀中葉開始就成為Blatnica皇室城堡支配嘅一個特權城鎮。但係響1527年，摩受采落入了Révay家族手中，失去城鎮特權將近四百年。

摩受采過去喺圖列茨地區係一個重要嘅工藝中心。當地工藝行業經歷咗一個驚人嘅發展，城鎮入面有大概15個公會，當中以皮靴商人同毛皮商人公會喺嘅度嘅時間最耐。現時摩受采就變成為一個擁有多個景點嘅重要旅遊區。

景點
--

摩受采房屋嘅原始建築風格
當地其中一個最引人注目嘅古跡就係依照洛可可風格而興建嘅古典府邸。呢間府邸響18世紀後半期興建，府邸對出有一個英式公園。其他景點包括：Ján Kollár嘅出生地、一間擁有一個貴重聖壇嘅新歌德式天主教堂、一間響1784年興建嘅信義宗教堂、一間由陵墓改建而成嘅工藝博物館、一間新藝術派溫室、一個響1800年興建嘅花園涼亭。

大自然
---

摩受采周圍有唔少獨特嘅風景。一群複雜嘅歷史園林同果樹園，連同Veľká Fatra山區嘅森林地帶，創造出新穎美學同令人印象深刻嘅景觀。而呢個山脈可以話係斯洛伐克境內眾多山脈中最有吸引力嘅。當地嘅石灰岩同白雲石擁有奇異造型，而喺摩受采附近嘅Blatnická同Gaderská Valleys亦都擁有美麗環境。呢啲大自然風景都吸引到世界唔同地方嘅人到來。

文化傳統
----

摩受采呢個地方孕育咗好多重要嘅人物，當中最偉大嘅就包括作曲家Frico Kafenda（1883年—1963年）、作家Anna Lacková-Zora（1899年—1988年）、集文學評論家、歷史學家、詩人身份於一身嘅Štefan Krčméry（1892年—1955年）、巴洛克劇作家Júr Tesák Mošovský、業餘消防隊嘅創辦人同埋Miloslav Schmidt。

但係要數喺摩受采出生最重要嘅人，咁就非Ján Kollár莫屬。Ján Kollár（1793年—1852年）係一位斯拉夫詩人、哲學家同埋信義宗傳教士。佢嘅作品影響非常廣泛，其中詩劇Slávy Dcera好深刻咁影響至少兩個國家嘅文學。佢嘅作品充滿住當代愛國主義同民族活動家嘅熱情，當中好多已經被翻譯成為各種斯拉夫同埋非斯拉夫語言。

外面嘅連結
-----

|  |  |
| --- | --- |
|  | 維基同享有多媒體嘅嘢：**摩受采** |

* 摩受采官方網頁
* 旅遊小冊子
* 關於摩受采嘅資訊
* Drienok

畫廊
--

* 洛可可式古典府邸洛可可式古典府邸
* 信義宗教堂信義宗教堂
* 天主教堂天主教堂
* 以前係新歌德式天主教堂，後來成為陵墓，而家就係博物館以前係新歌德式天主教堂，後來成為陵墓，而家就係博物館
* 摩受采區徽摩受采區徽
* 摩受采區旗摩受采區旗
* 摩受采嘅地圖摩受采嘅地圖
**阿貝爾定理**係冪級數嘅一個重要結果。

定理
--

假設 {\displaystyle f(z)=\sum \_{n\geq 0}a\_{n}z^{n}} 係個一冪級數，佢嘅收斂半徑係 *R*。若對收斂圓（模長係 *R* 嘅覆數嘅集合）上面嘅某個覆數 {\displaystyle z\_{0}}，級數 {\displaystyle \sum \_{n\geq 0}a\_{n}z\_{0}^{n}} 收斂，就有：{\displaystyle \lim \_{t\to 1^{-}}f(tz\_{0})=\sum \_{n\geq 0}a\_{n}z\_{0}^{n}}。

若果 {\displaystyle \sum \_{n\geq 0}a\_{n}R^{n}}收斂，則結果顯然成立，唔需要引用呢個定理。

例子同應用
-----

阿貝爾定理嘅一個實際應用係用嚟計算已知收斂級數。方法係通過喺級數每項後面加上 {\displaystyle x^{n}} 項，將問題換成冪級數求和，最後再計埋 *x* 趨於 1 嗰陣時冪級數嘅極限。由阿貝爾定理之中可以知道，呢個極限就係原級數嘅和。

1. 為計算收斂級數{\displaystyle \sum \_{n\geq 1}{\frac {(-1)^{n+1}}{n}}}，設 {\displaystyle f(x)=\sum \_{n\geq 1}{\frac {(-1)^{n+1}x^{n}}{n}}=\log(1+x)}。於是有 {\displaystyle \sum \_{n\geq 1}{\frac {(-1)^{n+1}}{n}}=\lim \_{x\to 1^{-}}f(x)=\log 2}
2. 為計算收斂級數{\displaystyle \sum \_{n\geq 0}{\frac {(-1)^{n}}{2n+1}}}，設 {\displaystyle g(x)=\sum \_{n\geq 0}{\frac {(-1)^{n}x^{2n+1}}{2n+1}}=\arctan(x)}。所以有 {\displaystyle \lim \_{x\to 1^{-}}g(x)=\arctan(1)={\frac {\pi }{4}}=\sum \_{n\geq 0}{\frac {(-1)^{n}}{2n+1}}}
**安德烈亞斯**（希臘文：Ανδρέας；丹麥文：Andreas；1882年2月2號—1944年12月3號），全名**希臘同丹麥王子安德烈亞斯**，係格呂克斯堡王朝嘅一個王子，希臘國王佐治一世第四個仔，丹麥國王基斯頓九世個孫。佢同時係愛丁堡公爵菲臘親王個老豆。

安德烈亞斯1882年響希臘雅典出世，自細響王宮度大。雖然佢有近視，但佢都喺1901年參軍。後嚟佢響希土戰爭入面出任師長，但係希臘軍輸咗，佢大佬康斯坦丁一世被迫響1922年退位，之後安德烈亞斯就被人拉咗。最後佢被人驅逐出境，一家人之後去咗法國。

1930年代，佢老婆因為有精神障礙而被分開，四個女都嫁嗮去德國，而個仔菲臘被送去英國返學，得安德烈亞斯自己繼續留喺法國。1937年，佢三女塞西莉同佢老公同埋兩個仔喺比利時撞機身亡。

響二戰期間，安德烈亞斯自己被困響維希法國，老婆就喺希臘，個仔菲臘就幫英國打仗，而淨低三個女婿都係幫納粹德國打仗。佢同佢老婆同埋個仔冇得見面之餘，連通訊機會都冇。

當二戰就快完嗰陣，佢響摩納哥蒙地卡羅因為心臟衰竭而走咗，終年六十二歲。死後，佢將遺產嘅十分之一畀咗個仔菲臘，但佢亦留低咗唔少債務，所以佢外母愛麗絲公主話佢攞嗮啲錢畀法國二奶。

屋企
--

安德烈亞斯同佢老婆
佢老婆係巴騰堡愛麗絲公主，兩個人有四個女一個仔，分別係：

* 大女：瑪格麗塔公主
* 二女：狄奧多拉公主
* 三女：塞西莉公主
* 四女：蘇菲亞公主
* 大仔：菲臘親王

|  |  |
| --- | --- |
| 權威控制 | 
* WorldCat
* VIAF: 120602247
* LCCN: no2010070220
* ISNI: 0000 0000 7813 5694
* GND: 1041238428
* BNF: cb16674169p（資料）

 |


|  |  |
| --- | --- |
| 希臘  | 呢篇同希臘人相關係楔位文。歡迎幫維基百科擴寫佢。睇 • 論 • 改 • 歷 |
C919, 2010C919, 2010
**C919**係由中國商用飛機有限責任公司研製嘅168-190座級窄訂幹線客機，專為短程到中程嘅航線設計，屬於單通道百五座級，標配168個位，最多可容納190個位，學名係「中短程雙發窄訂民用運輸機」。

C919專案喺2008年11月啟動。2009年9月8號，C919外形樣機喺香港舉行嘅亞洲國際航空展上首次公開亮相。2015年11月2號，C919首架總裝Over，原形機尾號為B-001A，喺中國商飛公司總裝製造中心浦東基地廠房內正式下線。

C919客機按計劃本將喺2014年首飛，2016年交付航線起用。然而2013年嘅消息稱，C919嘅首飛日期可能由2014年延後到2015年第二季，向客戶交付時間就由2016年順延至2018年。隨後喺2015年又有延後嘅傳言，商飛方面未回應，然而總裝儀式上商飛表示首飛時間將瞄準喺2016年末，最終耶誕節當日送交試飛中心，2017年4月高速滑行試驗後，由空管單位發放試飛許可證，並喺5月5號下晝兩點喺上海浦東國際機場順利完成首飛。中共中央同國務院喺飛機首飛成功後發出賀電。

C919唔係中華人民共和國第一個大型客機，喺1986年嘅終止運-10有相似嘅載客量同更高嘅國產化率，但C919係第一個市場化嘅整機，全新設計嘅窄訂客機計畫，都係中國改革開放後首個大型幹線客機專案。搞大飛機係中國產業發展重要策略，就C919係中國國家經濟戰畧嘅要角之一。首架機於11月喺浦東基地總裝下線之後，中共中央總書記習近平、國務院總理李克強分別就作出重要示同批示。
**希格斯素數**係以希格斯命名嘅素數，其有效成分（比素數小1）將較小嘅希格斯素數乘積嘅平方平均。（呢可以推廣到立方，四次冪等。）換言之，畀定指數*a*，希格斯素數*Hp**n*滿足

{\displaystyle \phi (Hp\_{n})|\prod \_{i=1}^{n-1}{Hp\_{i}}^{a}{\mbox{ and }}Hp\_{n}>Hp\_{n-1}}
其中＆（（x））系歐拉函數。

對於正方形，前幾個希格斯素數系2, 3, 5, 7, 11, 13,  19, 23, 29, 31, 37, 43, 47, ... （OEIS數列A007459）. 因此，例如，13系希格斯素數，因為較小嘅希格斯素數嘅乘積嘅平方系5336100，然後除以12便系444675。但係17並唔係希格斯素數，因為較小質數嘅乘積嘅平方系901800900，除以16所得嘅餘數為4。

從對平方到七次方嘅希格斯素數嘅觀察嚟睇，列出啲唔係希格斯素數嘅素數似乎會比較方便：

| 指數 | 第75個希格斯素數 | 小於第75個希格斯素數嘅非希格斯素數 |
| --- | --- | --- |
| 2 | 797 | 17, 41, 73, 83, 89, 97, 103, 109, 113, 137, 163, 167, 179, 193, 227, 233, 239, 241, 251, 257, 271, 281, 293, 307, 313, 337, 353, 359, 379, 389, 401, 409, 433, 439, 443, 449, 457, 467, 479, 487, 499, 503, 521, 541, 563, 569, 577, 587, 593, 601, 613, 617, 619, 641, 647, 653, 673, 719, 739, 751, 757, 761, 769, 773 |
| 3 | 509 | 17, 97, 103, 113, 137, 163, 193, 227, 239, 241, 257, 307, 337, 353, 389, 401, 409, 433, 443, 449, 479, 487 |
| 4 | 409 | 97, 193, 257, 353, 389 |
| 5 | 389 | 193, 257 |
| 6 | 383 | 257 |
| 7 | 383 | 257 |
**新八佰伴**（New Yaohan）係澳門唯一一間百貨公司，喺1997年9月18號成立嘅，由母公司澳門旅遊娛樂有限公司做同管理。而新八佰伴嘅地部就喺南灣蘇亞利斯博士大馬路90號嘅新八佰伴大樓，入面有九層係賣嘢，同埋有三層地牢停車場。

背景
--

**新八佰伴**原先係日本八佰伴（Yaohan）嘅澳門分店，喺1992年係友誼大馬路開張，成為全澳門唯一一間嘅百貨公司。而係1997年9月18號，日本八佰伴嘅總公司喺日本透過《會社更生法》申請咗破產之後，澳門分店就由澳門旅遊娛樂有限公司全權接手打理，同時亦改名做「新八佰伴（New Yaohan）」繼續開門做生意。

由八佰伴年代，去到新八佰伴年代，地部一直都喺澳門新口岸友誼大馬路，但係去到2008年嗰時為咗配合母公司（澳門博彩股份有限公司）搞嘅海洋之神（Oceanus，後嚟變咗做海立方娛樂場）計劃，所以2008年8月1號友誼大馬路嘅八伯件就落門唔做生意一嗰禮拜準備搬走嘅事，之後就喺8月8號搬到南灣嘅新八佰伴大樓繼續做生意。

2010年3月22號，新八佰伴投資成3000萬，喺澳門外港客運碼頭搵咗佔地有成11000平方呎開咗間**新八佰伴Outlet**。

新八佰伴大樓
------

### 新八佰伴百貨（舊鋪）

喺澳門新口岸友誼大馬路嘅新八佰伴大樓舊址喺1992年起好，南邊對住皇宮娛樂場、澳門漁人碼頭，北邊對住回力娛樂場，東邊就對住水塘，有四層樓高同一層地牢停車場。雖然舊鋪係喺旺地度，但係澳門旅遊娛樂有限公司要嗰忽地做「海洋之神」嘅計劃，所以舊鋪就喺2008年8月2號落閘唔做生意準備搬走嘅事。而原址就改建成海立方娛樂場。

* 化妝品專區化妝品專區
* 兒童遊戲中心兒童遊戲中心
* 超級市場超級市場
* 美食廣場美食廣場

#### 樓層

|  |
| --- |
| 新八佰伴舊鋪 |
| **賣嘢樓層** | 三樓 | 美食廣場／高級影音／居企電器／屋企用品／補鞋同配匙嘅服務／行李 |
| 二樓 | 超市／餅店／廚房㗎生／運動／女士內衣／床上用品／按摩同保健產品／文具 |
| 一樓 | 男士服裝／年青便服／內衣／皮具／啤啤用品同童裝／玩具／咖啡店／兒童遊戲中心 |
| 地下 | 化妝品／男女時裝／鞋及飾物／咖啡店／會員專櫃 |
| **停車場** | 負一樓 | 地牢停車場同收費處 |

### 新八佰伴大樓（新鋪）

新八佰伴大樓就喺澳門南灣商業大馬路度，而且喺2008年8月8號開門做生意，東邊對住英皇娛樂酒店，西邊對住前初級法院大樓。搬鋪之後嘅新八佰伴由之前得四層加到去九層，而且多咗三層地牢停車場，而大樓入面其他樓層就係新八佰伴嘅辦公室同貨倉。新鋪每層都有唔同主題，但係面積比舊鋪細，總面積亦比原嚟嘅舊鋪少咗10%以上，一啲專櫃同部門都有改過。

* 化妝品專區化妝品專區
* 啤啤用品／童裝／玩具專區啤啤用品／童裝／玩具專區
* 美食廣場美食廣場

#### 樓層

|  |
| --- |
| 新八佰伴新店 |
| **賣嘢樓層** | 九樓 | 新八佰伴辦公室同接待處 |
| 八樓 | 美食廣場／高級影音／按摩同保健產品 |
| 七樓 | 超級市場／餅店／服務專櫃 |
| 六樓 | 家居電器／廚具及家庭用品／補鞋及配匙服務／行李 |
| 五樓 | 啤啤用品／童裝／玩具／文具／禮物包裝 |
| 四樓 | 床上用品／皮具飾物／女士服裝／女士內衣／太陽眼鏡 |
| 三樓 | 運動服／年青便服 |
| 二樓 | 男士服裝／男裝鞋／飾物同內衣 |
| 一樓 | 化妝品／男女時裝／鞋及飾物／咖啡店 |
| 地下 | 化妝品／男女時裝／會員專櫃 |
| **停車場** | 負一／負二／負三樓 | 三層地牢停車場（收費處喺負一樓度） |

### 新八佰伴Outlet（外港碼頭分店）

新八佰伴Outlet
喺新口岸外港客運碼頭三樓海港城大酒樓舊址，喺2010年3月22號開幕。

攷
-

1. 1 2  （繁體中文）〈南灣新八佰伴8號開〉. 澳門日報. 2008年7月30日. 原著喺2008年8月5號歸檔. 喺2015年1月8號搵到.

|  |  |
| --- | --- |
|  | 維基同享有多媒體嘅嘢：**New Yaohan** |
大約1895年嘅Westfalenhütte
Dortmund-Hoesch火車站
赫施公司前總部入口
**Westfalenhütte**（意思係西法倫（中文：西法倫）嘅冶煉廠（Hüttenwerk））係德國多蒙特東北邊嘅工業邨，1871年由從事鋼鐵業務嘅赫施公司（英文：Hoesch AG）建立。喺德國經濟奇蹟（中文：德國經濟奇蹟）嘅全盛期，依度有大概25000位工人。隨住煉鋼行業嘅變遷同整合，宜家 Westfalenhütte 上只係得返部份核心區域仲經營緊，喺度工作嘅得返千幾個人。

成個 Westfalenhütte 由東至西大約5公里，由南到北大約4公里，係全歐洲最大嘅廢棄工業邨。現時 Westfalenhütte 由蒂森克虜伯公司（中文：蒂森克虜伯）擁有。

1989年，蘇聯總書記戈巴卓夫訪問 Westfalenhütte，並喺8500名鋼鐵工人面前演講。 Westfalen­hütte 曾經有自己嘅火車站，叫 Dortmund-Hoesch（德文：Haltepunkt Dortmund-Hoesch），喺1992年關閉。宜家多蒙特市鐵路系統U44線有個站係用 Westfalenhütte 做站名。附近嘅Hoeschpark（德文：Hoeschpark），前身係多蒙特足球會嘅首個主場球場白草地球場（英文：Weiße Wiese），1937年改建做赫施公司工人使用嘅康樂場所。

* Westfalenhütte嘅控制台Westfalenhütte嘅控制台
* Westfalenhütte入口Westfalenhütte入口
* 最後嘅鋼板（英文：Strip steel）最後嘅鋼板（英文：Strip steel）
* 赫施公司前總部赫施公司前總部

參考
--

1. ↑  "Vor 25 Jahren: Gorbi besucht die Westfalenhütte in Dortmund". *thyssenkrupp-steel.com*. 2014-06-10. 喺2023-02-11搵到.

出面網頁
----

|  |  |
| --- | --- |
|  | 維基同享有多媒體嘅嘢：**Hoesch Westfalenhütte** |

* Westfalenhütte嘅歷史同相片 （德文） industriedenkmal.de
* 約1973年嘅地圖
* Daniel Hinze: Westfalenhütte （德文） dubtown.de
* Harald Finster: Phönix / Westfalenhütte / Die Westfalenhütte und das Stahlwerk 'Phönix' in Dortmund （德文）
* Ingo Bornemann: Thyssen-Krupp / Westfalenhütte Dortmund
* Hoesch-Arbeiter jubelten Gorbatschow zu （德文） Ruhr-Nachrichten 2009-06-15

座標: 51°31′49″N 7°29′59″E﻿ / ﻿51.5303°N 7.4997°E﻿ / 51.5303; 7.4997
**Watoto關懷兒童事工**（英文：**Watoto Child Care Ministries**）喺1994年由Watoto教會創立，提供學校、教堂、醫療中心、住宿等設施，並為孤兒同寡婦組成新家庭。Watoto喺非洲參與拯救嬰孩、昔日嘅童兵同社區婦女，將佢哋安置喺充滿愛嘅家庭中。Watoto設立咗三條兒童村，分別喺烏干達嘅坎帕拉同古盧，目標係為細路提供一切所需，希望佢哋嘅身心靈都得到整全發展，走出破碎，過有目標同有意義嘅生活。

Watoto兒童村
---------

Watoto兒童村嘅房屋係仿照非洲人熟悉嘅傳統設計，村內嘅房屋都係以九棟為一組，並提供每個基本家庭一切生活所需。每條Watoto兒童村都係以家庭為核心。Watoto相信當孤兒同弱勢兒童安置喺一個充滿愛嘅家庭環境之中，同愛佢哋嘅媽媽同兄弟姊妹一齊生活嘅時候，細路可以搵到一個可以屬於自己屋企嘅地方。村內設有運動場同園景範圍嘅戶外空間，細路可以盡情噉玩同發展社交技巧。Watoto兒童村嘅目標係為呢班細路創造一個著重環保嘅生活環境，令到佢哋成為能夠為國家同以外地區帶嚟持續改變嘅領袖。為咗實現呢個目標，會收集雨水同利用太陽能，以建設可持續同更具成本效益嘅家園同村莊。

Watoto社區發展計劃
------------

喺非洲婦女係最受傷害嘅群體，數以百萬計嘅婦女唔係被拋棄，就係寡婦，有啲甚至淪為性販賣嘅受害者，染上愛滋病。佢哋貧苦無依，經常都會擔心自己嘅仔女會變成無數非洲孤兒之一。喺烏干達同南蘇丹，Watoto社區發展計劃正協助受到唔公平對待嘅婦女。佢哋喺房屋、醫療、就業同子女教育方面有極大需要。只要能夠畀佢哋基本嘅生活條件，令佢哋有能力照顧自己嘅家庭，就能夠為社區帶嚟轉變。

Watoto嬰兒中心
----------

Watoto嬰兒中心照顧零至兩歲被遺棄嘅孲𤘅子同幼童，盡力為佢哋喺最好嘅環境開展佢哋嘅人生。貧窮、缺乏教育、愛滋病等，導致非洲有好多脆弱孲𤘅子被遺棄或成為孤兒。由於佢哋嘅至親無法提供急需嘅深切護理同治療，呢啲孲𤘅子嘅壽命幾乎都過唔到五歲。嚟到嬰兒中心嘅大多數係因為早產、受虐待、被疏忽照顧而患有嚴重拼發症嘅孲𤘅子。從佢哋到埗開始，Watoto就為咗令佢哋能夠有健康、豐盛同具有影響力嘅人生而竭盡所能。呢啲孲𤘅子從多個渠道轉介到Watoto，例如醫院、當地政府部門、保護兒童組織、「好撒瑪利亞人」、其他家舍同關懷機構等。當呢啲孲𤘅子嘅年紀同身體狀況合適，佢哋會搬到Watoto兒童村，或喺適當嘅情況之下同親人團聚。

睇埋
--

* Watoto兒童合唱團‎

參考
--

1. ↑  Watoto 兒童村
2. ↑  Watoto 社區發展計劃
3. ↑  Watoto 嬰兒中心

出面網頁
----

* Watoto關懷兒童事工嘅官方網站
* Watoto關懷兒童事工嘅Instagram頁
白糖糕
**白糖糕**，又叫**倫教糕**（有時搞錯做**倫敦糕**）、**倫滘糕**，係中國廣東珠江三角洲用白米同白糖製成嘅傳統小食。

歷史
--

白糖糕始創於明朝時順德倫教（古時叫倫滘）嘅一個姓梁小販，據講佢有一次喺蒸鬆糕嗰陣失手，令到粉質下墜，不過蒸出來嘅效果反而大受歡迎，個個食過都認為呢種新小食質地爽滑。後來，佢改用白糖整糕，令到蒸出來嘅糕顏色更加晶瑩潔白，食客叫佢做「倫教糕」，後來又叫「白糖糕」。 由於「倫教」同「倫敦」字型相似，所以有啲人會將佢搞錯做「倫敦糕」。

特色
--

傳統上，正宗嘅倫教白糖糕係唔酸嘅，同時要晶瑩、清甜、彈牙、爽口。如帶有酸味嘅，可能係發酵時間太耐，或加醋防止變壞，或已經變壞。

制法
--

材料：白米半斤（250克）、糖半斤、酵母粉兩茶匙、水三杯。

做法：

1. 將米洗淨，浸水三個鐘，瀝乾水份後可用石磨或攪拌機加入一杯清水，打成米漿待用
2. 將糖倒入兩杯清水中，等到糖溶掉同滾起後，就將糖水沖入米漿內，並即刻攪勻
3. 酵母粉倒入一杯半暖水內拌勻，等五分鐘
4. 等到米漿（已加糖水）冷卻後，倒入酵母粉連水，略為攪拌後冚上濕布或保鮮紙，等五至六分鐘
5. 於大鍋內燒水到水滾，放上蒸籠，喺蒸籠內放上濕白布，再倒入米漿
6. 冚上蒸籠，喺蒸籠旁邊圍上濕布，避免蒸氣外泄
7. 蒸大概三十分鐘後就可以拎出來，攤凍後就可以切件食用

* 盡量使用蒸籠蒸糖，唔好用碟，用碟會令糕中嘅水氣揮發唔到，蒸出來嘅糖會好笠。

變種
--

除咗原來味道嘅白糖糕，重有用黃糖做嘅同用雞蛋煎嘅。

有越式白糖糕（bánh bò）。

睇埋
--

* 片糖糕
* 黃糖糕

參考
--

1. ↑  廣東小吃-倫教糕，新華網
2. ↑  倫教糕 互聯網檔案館嘅歸檔，歸檔日期2014年7月15號，.，南方網
3. ↑  〈蔡瀾逛菜欄〉.
統計學呢門學問最少有得追溯到去公元前 5 世紀咁久遠。一般認為，最早可以算係統計學嘅著作嚟自公元 9 世紀嘅《密碼破譯》（英文：Manuscript on Deciphering Cryptographic Messages）呢本書，由阿拉伯人學者 Al-Kindi 編寫嘅。喺呢本書入面，Al-Kindi 佢詳細噉記錄咗點樣用統計數據同頻率分析破解密碼，而主流意見認同，統計學同密碼學（cryptography；研究點樣喺敵人存在下安全通訊嘅學問）就係噉一齊誕生咗。

世上第一本統計學入門書一般認為係源自 14 至 17 世紀。喺 14 世紀，佛羅倫斯嘅銀行家兼執政官佐凡尼·維蘭尼（Giovanni Villani）編訂咗《Nuova Cronica》呢本歷史書，包括咗好似係人口、法令、商貿、教育同埋宗教場所呢啲嘢在內嘅統計數據，俾人話係歷史上第一本教人做基本統計嘅書；另一方面，有啲學者就將 1663 年莊·葛蘭特（John Graunt）根據死亡率統計表編訂出版嘅《Natural and Political Observations》（粵文：「自然與政治觀察」）呢本書定格做統計學嘅始祖。

「統計學」嘅名可以追溯至 18 世紀：統計學嘅英文名「statistics」係源自於拉丁文嘅詞語「statisticum collegium」（意思係「國會」噉解）同埋意大利文入面嘅「statista」（「國民」或者「政治家」噉解）；德文入面「statistik」呢個字最早係喺 1749 年有人用嘅，代表對國家嘅數據做分析嘅一門學問，亦即係「研究國家嘅科學」；清朝末期（19 世紀尾到廿世紀初），唐人學者將西學引入大中華地區，作咗「統計」呢個詞語嚟代表呢門研究數據嘅學術，俾人一路沿用到而家。

攷
-

1. ↑  Al-Kadi, I. A. (1992) "The origins of cryptology: The Arab contributions", *Cryptologia*, 16(2) 97–126. doi:10.1080/0161-119291866801
2. ↑  Singh, S. (2000). *The code book : the science of secrecy from ancient Egypt to quantum cryptography* (1st Anchor Books ed.). New York: Anchor Books.
3. ↑  Willcox, W. (1938) "The Founder of Statistics". *Review of the International Statistical Institute*, 5(4):321–328.
4. ↑  《文明小史．第四八回》：「所賺雖只毫釐，積少成多，一年統計，卻也不在少數。」
5. ↑  〈詞條名稱：統計〉. 《教育部重編國語辭典修訂本》. 臺灣教育部. 原著喺2020年3月28號歸檔. 喺2021年1月30號搵到.
**遺傳連鎖**（英文：genetic linkage，又叫做**基因連鎖**）講嘅係喺有性生殖中嘅減數分裂期，同一條染色體上兩個貼得比較近嘅基因嘅DNA序列好容易同時傳畀後代。如果兩個遺傳標記所在嘅基因座離得好近，噉佢哋喺染色體互換過程中分入唔同染色單體裏便嘅機會就細咗，好似連埋一齊咁，所以嗌佢做遺傳「連鎖」。換言之，同一個染色體上兩個基因離得越近，佢哋發生基因重組嘅概率就越低，就越容易同時傳落去。唔同染色體上嘅基因係完全唔連鎖嘅，但佢上便可能有害嘅等位基因嘅外顯度可能受其他等位基因嘅影響，而依啲其他等位基因可能喺第啲染色體上便。

遺傳連鎖係孟德爾定律最明顯嘅例外。第一次證實有遺傳連鎖嘅實驗係1905年做嘅。嗰陣時啲人仲唔明白點解有啲性狀會一齊遺傳。後屘研究揭示咗基因係同物理距離有關係嘅物理結構。

一般用厘摩（cM）單位來計遺傳連鎖嘅程度。兩個遺傳標記之間隔咗1 cM表示每100個減數分裂產物中，有1個裏便，嗰兩個遺傳標記分咗入唔同嘅染色體，或者每50次減數分裂就分咗1次。

攷
-

1. ↑  Cooper, DN; Krawczak, M; Polychronakos, C; Tyler-Smith, C; Kehrer-Sawatzki, H (October 2013). "Where genotype is not predictive of phenotype: towards an understanding of the molecular basis of reduced penetrance in human inherited disease". *Human genetics（英文：Human genetics）*. **132** (10): 1077–130. doi:10.1007/s00439-013-1331-2.
搵緊電器牌子嘅話，請睇〈**九佛電器**〉。
**九佛**（粵拼：gau2 fat6）係中國廣東廣州嘅地名，喺黃埔區北邊，而家屬龍湖街道，從鎮龍或新和入去九龍大道9km就到。

雖然家下個名係「九佛」，但九佛街道唔喺佢嘅範圍入面。

名
-

### 鳳凰洞

其實之前原名叫鳳凰洞。喺公元前23世紀，古南越人習慣將山谷地嗌成「峒dung6」，但後嚟被習慣寫成「洞」，而洞係「高山嘅平地」噉解。由於地勢好似鳳凰噉，所以有「鳳凰洞」嘅名。嗰時啲人形容鳳凰係隻靚雀，所以鳳凰洞亦係吉祥之地。

### 南海十佛傳教

後嚟珠璣巷先民有何、陳、馬、湯等陸續嚟到呢度住，之後變成個墟。後嚟啲人祈求一方平安而出錢起咗棟廟，重請南海十佛過嚟傳教。但十佛過緊流溪河時，由於有個佛太鍾意流溪河兩邊啲景，結果蹤咗落條河入面。經過眾人用竹竿撈過佢哋之後，始終都未搵返佢。最後九個佛嚟齊間廟度傳教。而最後一個佛姍姍來遲。

變遷
--

* 早期：南海郡鳳凰洞
* 前214：禺北鳳凰洞
* 1931：郊區鳳凰鄉
* 1949：郊區九佛鄉
* 1951：白雲區九佛大隊
* 1960：白雲區九佛公社
* 1986：白雲區九佛鎮
* 2004：白雲區鐘落潭鎮九佛管理區
* 2005：蘿崗區九佛鎮
* 2007：蘿崗區九龍鎮
* 2014：黃埔區九龍鎮
* 2019：黃埔區龍湖街道

攷
-

* 九龙本无海何故造悬湖 南都网 （2013-01-19）
* 【峰生水起】 广州萝岗文脉风水的前世今生 越秀地产
* 九佛鎮 知網
**九佛街**（粵拼：gau2 fat6 gaai1）係中國廣東廣州一西南-東北走向街道，喺黃埔區九龍鎮九佛。西南邊從九龍大道開始，一直去到東北邊嘅九佛建設新街同九佛杉埔路嘅交界。

條路分開咗上、中、下三條。

概要
--

呢條街分開咗上、中、下三條，其中九佛上街最長，全長有400米；而九佛中街有120米；最後嘅九佛下街係三條九佛街入面最短嘅街，凈得100米。其中九佛下街係唔同九佛上、中兩街連埋一齊，成條街從九佛鎮建設路開始一直去到鳳凰下街嗰頭。

九佛街嘅三條街道，起點到終點
--------------

* 九佛上街：從九佛鎮建設路開始一直去到九佛建設新街同九佛杉埔路嘅交界嗰頭。
* 九佛中街：從九龍大道開始一直去到九佛鎮建設路嗰頭。
* 九佛下街：從九佛鎮建設路開始一直去到鳳凰下街嗰頭。

史
-

呢條馬路以前冇名，而「九佛街」嘅名喺2002年由廣州市人民政府要求換新嘅路牌嗰陣先至改上去。雖然話喺2005年廣州市政府將九佛同鎮龍兩鎮合埋一齊嗌「九龍鎮」，但呢條馬路都未改名。

經過嘅道路
-----

條街順序從西南到東北嚟排，**加粗**嘅字係主幹道：

* **九龍大道**
* 九佛鎮建設路
* 九佛鳳凰下街
* 九佛建設新街、九佛杉埔路

特色
--

呢條馬路附近都係一片城中村嚟嘅，尤其係到咗08:00——21:30嗰陣，成條街就好熱鬧下。
黎鏗
1934年電影《神女》劇照。圖中人物分別係唐槐秋、黎鏗、阮玲玉。
**黎鏗**（1928年—1965年2月9號）係中國電影男演員，1930年代著名童星，香港電影先驅黎民偉個仔。佢祖籍廣東新會，喺上海出世。自細受阿爸薰陶，鍾意電影同表演藝術。1949年返中國大陸定居後，鬱鬱不得志，加上受感情困擾，最後自縊身亡。2015年，時值黎鏗逝世50週年，佢細佬黎錫、生前好友費明儀及多名電影研究工作者，合力整理黎鏗生平資料，出版咗《著名童星、朗誦藝術家黎鏗》，以茲紀念。

生平
--

佢阿爸黎民偉早喺1920年代初就喺香港同兄弟合作開設戲院同「民新影畫公司」。之後又到上海同友人創辦「聯華影業公司」。阿媽林楚楚係1920至1930年代中國著名影星。黎鏗3歲半就喺電影《人道》扮演一個惹人憐愛嘅男仔。之後，又喺阮玲玉主演嘅《城市之夜》、《人生》、《歸來》同《香雪海》等影片，扮演女主角個仔。佢細路哥幾得戚，演繹自然，成為童星。當時嘅觀眾對佢印象深刻，報導稱呼佢係「銀幕上的小天使」、「影界神童」。除咗演出，佢仲時不時參與公益活動。1937年抗日戰爭爆發，佢試過同幾位童星一齊到電台廣播，宣傳抗日。

由於戰火迫近，黎跟隨父母到香港。1940年演出香港第一齣由童星擔綱嘅電影《小英雄》。香港淪陷後，佢跟父母輾轉到湛江、桂林等地。顛沛流離之中，佢繼續協助阿爸嘅電影工作及演出話劇。抗日勝利後，佢喺廣州入讀嶺南大學。1949年畢業後由香港轉往北京，喺北京電影制片廠做演員，參演《民主青年進行曲》、《一貫害人道》等影片。工作之餘，佢積極投入朗誦表演，間中到學校及劇團指導朗誦技巧，深受文藝青年歡迎。1958年底，佢調到廣州嘅珠江電影製片廠做演員兼副導演，曾協助導演王為一攝製經典粵語電影《七十二家房客》。

費明儀同黎鏗自細就係好朋友，因為費明儀阿爸係導演費穆，同黎民偉一樣喺上海做電影，互相熟絡。據費明儀回憶，佢最後一次見到黎鏗係喺1960年1月，黎鏗從廣州到香港探望患病嘅阿媽。嗰時黎已結婚7年，有一個女，原本性格開朗嘅黎鏗變到好憂鬱。費再三追問，黎先答佢，「我很不快樂，我的婚姻出現問題，但又不能離婚，她不願意，而且組織上也不批準！」

1965年2月9號，黎鏗被發現喺廣州東湖公園一樖樹上吊頸死咗，終年37歲。佢有留低遺書。消息傳出之後，政府對黎鏗死因諱莫如深，海內外則有各種傳聞。

五邑大學學者鳳群話，黎鏗後生嗰時滿懷理想返共產中國，想一展藝術抱負，但佢留喺香港嘅父母，同國民黨有深厚淵源。佢姐夫沈昌煥仲係國民政府外交高官。喺「以階級鬥爭為綱」嘅年代，黎鏗噉嘅背景喺中國大陸根本難以受到重用。1962年底掀起「四清運動」（清政治，清經濟，清組織，清思想），黎鏗已受到衝擊，加上感情失意，身心飽受折磨，令佢走入絕境。

參考
--

1. 1 2 3 4  〈三十年代著名童星黎铿的一生〉. *gbcode.rthk.hk*. 喺2018-06-26搵到.

相關書本
----

* 費明儀, 盧偉力, 鳳群, 黎錫 (2014). 《著名童星、朗誦藝術家黎鏗》 (繁體中文). 香港: 創造書店. ISBN 9789628639571.`{{cite book}}`: CS1 maint: uses authors parameter (link)
**希望之黨**（日文：希望の党）係日本嘅一個政黨，由當初唔想同民進黨合併嘅舊希望之黨議員組成，兼且沿用舊名運作。

歷史
--

喺2017年嘅眾議院選舉，由小池百合子臨時拉伕嘅希望之黨成績好差，結果選後小池話要「專注都政」，退出希望之黨嘅運作，黨代表個位由出身民進黨嘅玉木雄一郎接棒。玉木做咗黨代表之後已經開始同其他在野黨傾合併嘅事，包括舊東家民進黨。不過黨內嘅保守派議員因為政見、立場唔同而反對合併，到咗2018年4月，舊希望之黨同民進黨已經決定合併，希望之黨嘅保守派就提出分黨，2018年5月7號，以松澤成文為首嘅2個眾議員同3個參議員組成新嘅「**希望之黨**」。

2019年參議院選舉，希望之黨嘅2個參議員任期已經到咗，但係佢哋都放棄連任，希望之黨嘅議席由5席減到3席。同時黨代表松澤成文希望同日本維新會合併，不過其他議員都唔認同呢個建議，松澤辭咗黨代表，冇幾耐重加入埋日本維新會，呢個時候嘅希望之黨得返2個眾議員。黨代表一職就由中山成彬接任。

2020年，希望之黨解散咗自己嘅黨團，同啱啱成立嘅新國民民主黨合組黨團。

2021年，井上一德退出希望之黨，成個黨得返中山成彬一個，不過井上仍然留喺同國民民主黨合組嘅黨團入面。

2021年10月6號，中山成彬宣佈退休，唔出選嚟緊嘅眾議院選舉，重喺10月1號已經將希望之黨解散。

| * 睇
* 傾
* 改
日本 日本政黨 |
| --- |
| 符合正式政黨條件嘅組織 | 

|  |  |
| --- | --- |
| 執政黨 | 
自由民主黨 · 公明黨
 |
| 在野黨 | 
立憲民主黨 · 日本維新會 · 日本共產黨 · 國民民主黨 · 令和新選組 · 參政黨 · 社會民主黨 · NHK黨
 |

 |
| 院內會派 | 
沖繩之風 · 碧水會
 |
**李未**（1943年6月8號—）係電腦專家，中國科學院院士（1997年當選），2002年開始做北京航空航天大學校長。佢主要搞電腦軟件，科學理講同埋互聯網嘅應用研究，研究嘅領域包括開發程序設計語言語義理論、軟件開發方法、人工智能基礎同埋超大規模嘅集成電路輔助設計技術。

李未1966年喺北京大學數學與力學系畢業，1983年喺英國愛丁堡大學電腦科學系攞到博士學位。佢做過英國科學與工程委員會、紐卡素大學同愛丁堡大學電腦系高級研究員， 歐洲共同體發展信息戰略計劃(ESPRIT)同埋德國不萊梅大學教授級研究員，德國薩爾大學(Zuse)客席教授。1986年做教授，並被批准為博士導師，1997年當選中國科學院院士。

1981年佢提出咗用結構操作語義描述軟件件中並發、同步同通訊現象嘅方法。1992年建立了開放邏輯理論。1998年在中國首先倡導海量信息計算嘅理論同方法研究。

攷
-

1. ↑  〈李未----中国科学院学部〉 (簡體中文). 中國科學院.
2. ↑  〈中国科学院院士文库〉 (簡體中文). 中國科學院.`{{cite web}}`: CS1 maint: url-status (link)

出面網頁
----


* 李未喺虛擬國際權威檔案識別碼嘅資料 改維基數據
* 李未喺Freebase嘅資料 改維基數據

|  |  |
| --- | --- |
| 權威控制 | 
* WorldCat
* VIAF: 262503973
* LCCN: no2007007312
* ISNI: 0000 0003 8192 3247
* GND: 1062904451
* SUDOC: 139905030
* CALIS: n2004111189
* MGP: 230768

 |



|  |  |
| --- | --- |
|  | 呢篇同中國人相關係楔位文。歡迎幫維基百科擴寫佢。睇 • 論 • 改 • 歷 |
藍妹啤酒(送貨車)
藍妹啤酒（樽裝）
**藍妹啤酒**（英文：**Blue Girl Beer**）係由香港捷成洋行出品嘅啤酒。家陣嘅藍妹喺南韓造。

史
-

藍妹啤酒源自19世紀嘅德國不萊梅，早喺1896年已經用「火炬女」做啤酒商標，並出口到中國青島。

1906年，捷成洋行向當時藍妹啤酒香港代理元興洋行（Lauts, Wegener & Co.）收購商標同代理權。去到1930年代，捷成洋行見到香港市面普遍用「藍妹」稱呼呢款啤酒，決定用「藍妹啤酒」做官方名，喺香港嘅百貨公司，例如先施同永安百貨度賣。

1988年，捷成洋行考慮到運輸成本上升，決定生產線由德國搬到韓國，交畀東洋麥酒株式會社（韓文：OB 맥주）沿用原有德國配方釀造。

2018年12月，捷成飲料同百威亞太宣佈成立合資公司，喺中國大陸賣藍妹啤酒。跟住2019年5月，百威亞太收購咗捷成飲料（中國）65% 嘅股份，正式營運藍妹啤酒喺中國大陸業務。

商標
--

藍妹啤酒商標（德文：Schutz-Marke）啟發自希臘神話，掌管卓越嘅女神 — 阿睿提（中文：阿睿提）（Arete）。標誌代表藍妹啤酒追求完美品質之餘，亦象徵住精益求精嘅精神。

宣傳
--

### 電視廣告

1970年代，藍妹啤酒推出一系列電視宣傳廣告。以德國靚女同飲家享用藍妹啤酒，參與體育賽事同派對做主題。

1990年代初，藍妹啤酒電視廣告以「睇得通，睇得透」為口號，宣傳佢用緊嘅透明玻璃樽。90年代中首次以英美搖滾組合Foreigner（英文：Foreigner\_(band)）的歌曲《Waiting for a Girl Like You（英文：Waiting for a Girl Like You）》作為宣傳手法，呈現飲家同藍妹啤酒嘅情感連繫。2001年更請歐美演員，喺天池拍攝新一輯電視廣告。

### 活動贊助

1999年起，藍妹啤酒成為長洲太平清醮贊助商。當中佢嘅商標會黐喺飄色巡遊嘅色櫃上作宣傳。

售
-

香港、台灣同中國大陸有得買。

料
-

由麥芽、啤酒花、水、依士同粟米釀成。

參考資料
----

1. ↑  〈品牌歷史〉. 《Blue Girl Beer 藍妹啤酒》 (香港中文). 2020. 原著喺2017-09-03歸檔. 喺2021-03-13搵到.
2. ↑  "Born in Germany, raised in Greater China How the "Girl with Torchlight" became Blue Girl Beer". *Moments: Newsletter of Jebsen Group* (英文). **11** (3): 3–4. 2019. 原著喺2021-12-08歸檔. 喺2021-03-13搵到.
3. ↑  Bae Hyun-jung (2013-04-09). "Korean-made beer dominates in Hong Kong" (英文). The Korea Herald. 原著喺2021-01-25歸檔. 喺2021-03-13搵到.
4. ↑  〈捷成集團公佈2018年業績〉 (香港中文). 捷成集團. 2019-07-11. 原著喺2023-05-09歸檔. 喺2023-05-09搵到.
5. ↑  《業績紀錄期後收購事項》 (PDF). 《百威亞太控股有限公司招股章程》 (香港中文). 2019-09-18. pp. 265–266. 原著 (PDF)喺2023-05-09歸檔. 喺2023-05-09搵到.
6. 1 2 3  〈品牌歷史｜藍妹®啤酒〉. 《品牌歷史｜藍妹®啤酒》 (香港中文). 原著喺2021-12-08歸檔. 喺2023-05-08搵到.
7. ↑  香港浸會大學. 〈商業贊助〉. 《香港傳統工藝：長洲飄色巡遊》 (香港中文). 原著喺2022-11-30歸檔. 喺2023-05-08搵到.

出面網頁
----

* 〈藍妹啤酒香港官網〉 (香港中文). 原著喺2023-05-13歸檔. 喺2023-05-13搵到.
* 〈藍妹啤酒中國大陸官網〉 (中國中文). 原著喺2021-03-02歸檔. 喺2023-05-13搵到.
* 〈藍妹啤酒台灣官網〉 (臺灣中文). 原著喺2017-09-19歸檔. 喺2023-05-13搵到.
**香淑嫻**（Heung Shuk Han Veronica），香港司法機構入面嘅沙田裁判法院裁判官。

爭議
--

環繞香淑嫻嘅爭議，好多都同一啲民主陣營抗爭運動（例如香港反送中運動）衍生嘅案件有關，針對佢裁判時對被告唔公平。因此，佢被某啲民主陣營人士視為親中派。

### 剝奪被告獲公平審訊機會

喺2017年，前「學生動源」成員劉康喺立法會外參與反對議事規則修訂集會，被警員喺袋中搜出氣槍，劉康喺自辯時稱氣槍用作自衛。劉康之後被香淑嫻判罪成，但劉康之後提出上訴，代表律師批評佢錯誤咁樣主動盤問證人，剝奪被告獲公平審訊機會。最終高等法院裁定劉康上訴得直。

### 被投訴態度無禮

喺2020年，香淑嫻審理一宗香港反送中運動期間嘅襲警案，佢裁定六旬翁被告罪成。之後香淑嫻被投訴，投訴人提佢無耐性、對辯方大狀無禮貌、打斷其發言，回應嘅時候唔耐煩，作出事實裁斷機嘅時候立場偏頗，信納警員證供但就無充分考慮被告嘅狀況，唔合理咁推斷被告故意挑釁警員，又漠視被告嘅輕判請求。不過，投訴法官行為諮詢委員會之後判定投訴不成立。

參考
--

1. ↑  〈香淑嫻：親中派｜香港編年史〉. 《香港編年史》. 2021-11-08. 喺2023-02-18搵到.
2. ↑  〈高院法官：原審裁判官主動盤問 裁決難稱穩妥〉. 《Now 新聞》 (香港中文). 喺2023-02-18搵到.
3. ↑  〈裁判官鄭紀航、香淑嫻 2020 年審兩案 被投訴偏頗、無禮 法官小組完成調查指不成立 - 法庭線 The Witness〉 (美國英文). 2022-07-26. 喺2023-02-18搵到.
**場**（英文：field，又譯做**體**，法文：corps、西班牙文：cuerpo）係一種代數結構。同時，佢又係環又係域。即係一個可以做加、減、乘、除嘅環。

場可以睇做最簡單嘅一種環，因為佢嘅理想只有兩個，一個係零理想，另一個係成個場自己。

佢主要經擴張域嚟討論多項式嘅根，即係伽華理論。

代數幾何入面都成日會用到場同埋場擴張，例如畀一個幾何物體，可以考慮佢嘅函數場（Function field），而呢個函數場好多時都包含住好多原本嘅幾何物件嘅資訊。同伽華理論唔同嘅係，代數幾何入面考慮嘅場，佢嘅超越維度（transcendental degree）好多時都係大過0，而伽華理論入面考慮嘅就好多時都係0維嘅。

定義
--

### 純代數定義

一個集{\displaystyle {\textbf {F}}}，再加兩個二元運算{\displaystyle +}（加）同{\displaystyle \times }（乘），重有兩粒特別嘅元素，一粒係{\displaystyle 0}；一粒係{\displaystyle 1}，呢個設定符合以下條件：

1. {\displaystyle ({\textbf {F}},+,0)}係阿標群。
2. {\displaystyle ({\textbf {F}}\backslash \{0\},\times ,1)}係阿標群。
3. 對應任何{\displaystyle a}，{\displaystyle b}同{\displaystyle c}喺{\displaystyle {\textbf {F}}}入面，{\displaystyle a\times (b+c)=a\times b+a\times c}。

咁{\displaystyle {\textbf {F}}}就係一個場。

### 環論角度定義

利用環論嘅角度嚟睇，場都可以有同上面一樣嘅定義：

「一個帶{\displaystyle {\underline {1}}}嘅可溝通環，如果佢入面所有非零嘅嘢都係**可逆元**（Unit），咁佢就係一個場。」

### 利用多項式定義

從上面嘅定義可以引伸出以下呢個定義：

「喺一個可溝通環到，當{\displaystyle a\neq 0}，{\displaystyle ax=b}條方程永遠有解嘅話，咁佢就係一個場。」

明顯，個解就係{\displaystyle x=a^{-1}b}。換句話講，呢個環可以做到加、減、乘、除。

### 例子

* {\displaystyle \mathbb {Q} } —— 有理數；
* {\displaystyle \mathbb {R} } —— 實數；
* {\displaystyle \mathbb {Z} \_{5}} —— 整數除以5嘅餘數嘅等價類。

以上呢三個都係場。

場係域
---

根據定義，明顯場就係一個域（Integral Domain）。可以引伸到以下定義：

「一個場係無兩粒非零嘢乘埋係零，即係無Zero Divisor。」

**證明：**

如果{\displaystyle {\textbf {F}}}係一個場。設{\displaystyle a\in {\textbf {F}}}，{\displaystyle a\neq 0}。

如果{\displaystyle ab=0}，咁{\displaystyle 0=a^{-1}\cdot 0=a^{-1}\cdot (a\cdot b)=b}。

咁即係任何兩粒非零嘢乘埋唔係零。

虛數場
---

### 距離乘法則

### 迪摩費定理（DeMoivre's Theorem）

睇埋
--

* 域
* 有限場
* 環同位轉換
* 擴展場

| * 睇
* 傾
* 改
現代數學同數學各領域 |
| --- |
| 純粹同應用數學 · 數學史 · 數學之美 |
| 數學證明 | 
* 直接證明
* 數學歸納法
* 否定證明
* 反證法
* 構造法
* 分類證明

 |  |
| 數學基礎 | 
* 數學哲學
* 數學邏輯
* 範疇論
* 集合論
* 類型論
* 資訊理論
* 數學符號
* 數學物體

 |
| 數論 | 
* 數（質數）
* 算術
* 代數數論
* 解析數論

 |
| 代數學 | 
* 基本代數
* 線性代數（多重）
* 抽象代數（交換代數 · 羣論 · 伽華理論）
* 場論
* 泛代數
* 同調代數

 |
| 幾何學 | 
* 歐幾里得幾何
* 代數幾何
* 解析幾何
* 微分幾何
* 離散幾何
* 拓撲學（代數拓撲）

 |
| 數學分析 | 
* 微積分
* 微分方程
* 實分析同複分析
* 測度
* 諧波分析
* 泛函分析

 |
| 離散數學 | 
* 組合數學
* 圖論
* 序理論
* 博弈論

 |
| 應用數學 | 

|  |
| --- |
| 
* 數理物理學
* 數理化學
* 數理生物學
* 數理心理學
* 數理社會學
* 控制理論

 |
| 　決策論 | 
* 概率論同統計學
* 數理經濟學
* 運籌學
* 數理金融學

 |

 |
| 運算數學 | 
* 電腦科學
* 運算理論
* 數值分析
* 最佳化
* 電腦代數

 |
| 拉雜相關 | 
* 邏輯
* 理論電腦科學
* 哲學（古希臘哲學 · 理性主義）
* 科學（形式 · 系統）
* 科技
* 藝術
* 樂理

 |
|  **數學主題** · 數學類 |

| * 睇
* 傾
* 改
場論同伽華理論 |
| --- |
| 目的 | 
* 二次多項式嘅根
	+ 二次方程
* 三次多項式嘅根
	+ 卡登公式
* 四次多項式嘅根

 |
| 基本代數概念 | 

|  |  |
| --- | --- |
| 羣論 | 
* 群
* 子群
* 阿標群
* 循環群
* Largrange定理
* 正子群

 |
| 環論 | 
* 子環
* 環倍數
* 環同位轉換
* 兩者相等第一定理
* 歐幾理德域
* 質數分解域
* 質數分解域定理

 |
| 基本多項式 | 
* 場上多項式
* 多項式除法
* 不可分解多項式

 |

 |
| 域論同擴展場 | 
* 域中分數場
* 場特性
* 擴展場

 |
報紙檔
油麻地一報紙檔
一個典型喺紐約市嘅報紙檔
**報紙檔**，又叫**報攤**，有啲地方係一間鋪頭裏面，係主要賣報紙嘅檔攤，重會賣埋雜誌（周刊、八卦雜誌、鹹書）、有啲地方買埋煙仔、香口膠、個別包裝紙巾……

報紙擋可以響街邊、機場、火車站、酒樓門口……搵到。

喺香港澳門
-----

賣報紙嘅小販要好早起身叠報紙，開檔。挨晚賣唔晒，又要賣「拍拖報」（兩份報紙打孖嚟賣），夜晚重係賣唔去，就要退返畀報社，叫做「回尾」。 香港有啲報館唔接受回尾，咁樣報攤賣唔晒，就要自己食（倒貼），有商業風險。

香港第一個報紙檔喺1904年出現，位於山頂纜車嘅下站。香港早期嘅報紙係英文，而住半山同山頂嘅係識英文嘅西人。報紙檔出現之前，報紙由報販邊行邊叫咁賣。

香港嘅報紙檔早喺1960年代已經有規範，設計由當時一個駐守深水埗嘅警司 John Browett 草擬，後來重喺《政府憲報》正式公佈。喺60、70年代，香港市區街頭四圍都有報紙檔。尤其是茶樓嘅門口。

睇埋
--

* 便利店
* 賣報紙機

攷
-

1. 1 2  第三集，消失中的報紙檔。香港故事（第十四輯）。香港電台網站，播出日期2010年11月21號。

|  |  |
| --- | --- |
|  | 維基同享有多媒體嘅嘢：**Newspaper stands** |

|  |  |
| --- | --- |
| Stub icon | 呢篇零售舖頭文係楔位文。歡迎幫維基百科擴寫佢。睇 • 論 • 改 • 歷 |
喺台灣，近年有一啲泛綠人士，因為某啲原因而遭到一啲唔支持佢哋嘅人根據《公職人員選舉罷免法》針對，發起罷免程序。好多時候呢啲罷免案都得到國民黨嘅支持，而部分泛綠陣營嘅人士就形容呢啲罷免案係**報復性罷免**。

背後動機
----

有民進黨人士認為，國民黨持續透過報復性罷免激化政治對立。而喺黃捷罷免案入面，有人用黃捷聲援香港民眾違反未經香港人同意由北京等方面要求訂立嘅《香港國安法》為理由，用北京嘅標準審查台灣民意代表嘅言論，顯示罷免黃捷嘅理由牽強荒謬。

另外，東海大學政治學系教授沈有忠亦曾經發表文章，話呢啲針對泛綠陣營嘅罷免案，好大程度係因為泛藍同韓國瑜嘅支持者，喺韓國瑜遭到罷免後而發起，做法突顯台灣政黨惡鬥同埋排名制度嘅漏洞。佢又話，針對王浩宇嘅罷免案係同王浩宇嘅爭議言論有關，而針對韓國瑜嘅，主要係因為佢放棄市政。

身為罷韓四君子、台灣基進新聞部主任嘅張博洋喺2021年嘅時候曾經就話，從王浩宇、黃捷到陳柏惟等罷免案，其實係國民黨針對細黨嘅狩獵、狙擊行動，久而久之呢啲選區嘅多元聲音就會被扼殺，咁樣絕對唔係市民之福。

被部分意見視為報復性罷免案嘅例子
----------------

* 2021年桃園市第七選舉區市議員王浩宇罷免案
* 2021年高雄市第九選舉區市議員黃捷罷免案
* 2021年臺中市第二選舉區立法委員陳柏惟罷免案
* 2022年林昶佐罷免案

外間評論
----

* 《自由時報》喺陳柏惟罷免案被通過之後，形容陳柏惟係因為鮮明對抗中共嘅立場成為藍營同親中勢力嘅眼中釘，而罷免案嘅機制已經成為中共對台灣進行統戰嘅手段。

參考
--

1. ↑  Storm.mg (2021-01-18). 〈幕後》不忍了！國民黨「報復性罷免」激化對立 民進黨將出招反擊-風傳媒〉. *www.storm.mg* (臺灣中文). 喺2021-10-05搵到.
2. ↑  聯合新聞網. 〈沈有忠／報復性罷免？罷免制度的爭議，與走向極化的台灣社會 | 思想坦克〉. 《鳴人堂》 (中文). 喺2021-10-05搵到.
3. ↑  〈「刪Q行動」今啟動 陳柏惟：被罷免掉就離開〉. 《鏡週刊 Mirror Media》 (繁體中文). 2021-02-01. 喺2021-10-05搵到.
4. ↑  自由時報電子報 (2021-10-25). 〈社論》遏阻「報復性罷免」逆流 - 自由評論網〉. 《自由時報電子報》. 喺2022-01-04搵到.
搵緊第二樣意思嘅話，請睇〈**白石 (搞清楚)**〉。
  唔好同**百勝角**搞亂。
遠望白石角同大埔海。近啲係樟樹灘一帶嘅幾條村。打橫條綫係吐露海公路同港鐵東鐵綫。村同鐵路之間係舊填地，而公路以外係新填地。原白石角就喺右邊，近右便村屋山腳位。新填地最右邊嘅樓係香港科學園第二期，隔離係第三期地盤，其餘係白石角發展區。
**白石角**（英文：**Pak Shek Kok**）喺香港新界，響大埔海（吐露港）西岸邊，近樟樹灘。家下白石角對出嘅填地，以白石角為中心，由沙田海近馬料水，伸到大埔滘東南山後便嘅蕉坑，有香港教育學院運動中心、香港科學園，同港鐵東鐵綫加吐露港公路。

地理
--

原白石角係個兩條涌聯埋嘅涌口，主要一條響樟樹灘東便，細一條由香港中文大學逸夫書院後便。涌流入大埔海，積成河嘴，形突入海，所以叫角。1910年，舊九廣鐵路橫過白石角，隔開佢同樟樹灘，白石角響北，樟樹灘響南。家下重見到廢軌改成嘅小路。1960年代，佢正東便有碼頭。

白石角沿舊岸（家下山邊）向南行可以到馬料水，舊岸凸向沙田海同大埔海。而向北行可以到大埔滘，舊岸係個大灣，有幾個谷有涌流入大埔海，積成平地，好多都用過來耕田。近大埔滘嗰邊，有山隔住大埔滘，火車都開咗條隧穿過。

佢對出係大埔海係望到馬鞍山、船灣等地。遠望望穿赤門，甚至可以見到平洲。

史
-

舊時白石角隔條火車路有條叫榕樹嘅村。

填地
--

由中文大學望落去科學園一二期，響原馬料水同原白石角之間
1982年，為咗起吐露港公路，成個大埔海西岸填海。填地本來諗住起樓做住宅，但最尾都留來做大專或大學用地。1996年，因為九廣鐵路白石角呢段急彎，有貨卡出軌，交通大亂一日，所以就將路軌拉直，貼近吐露港公路內側。原軌就變成小路。

1996年2月，香港政府同行政局決定起香港科學園，10月開始大規模填海，範圍響吐露港公路以外海皮，東南去到香港中文大學新亞書院以東海邊，西北去到蕉坑，鹿茵山莊以東。發展署將新填地其他部份，叫**白石角發展區**。

2001年2月24號，香港敎育學院運動中心落成，位置近蕉坑填地，響九港鐵路舊軌到新軌之間，舊軌變成優景里。個中心亦都叫白石角運動中心，雖然同原白石角都有一段距離。

2001年，近馬料水，香港科學園第一期部份落成。2003年，吐露港公路白石角呢度擴闊到雙程各四綫。2004年，香港科學園第一期完成。2006年，香港科學園第二期落成，2007年開幕，2008年仍然裝修緊。第三期重未動土。

白石角發展區第1期A同C住宅用地賣出。2007年9月17號，香港政府再拍賣白石角發展區第1期B住宅用地。塊地畀四間公司夾份投到，即係南豐地產、信和置業、永泰亞洲同嘉華國際。呢塊地會起低密度獨立屋。A、B、C三塊地夾埋200萬呎，可以起到千單位住宅。

政區
--

原白石角，度並無村屋，佢連埋隔離西南便樟樹灘、黃泥塊、蕉坑、坡面、排頭、大埔尾等村歸入大埔區。而白石角南便經已係沙田區境，所以南少少香港中文大學同赤泥坪山頭就係沙田區。

而新填地方便，科學園大部份響沙田區，只有第三期北便一少片入大埔區。其餘填地入大埔區。

公眾地方
----

起吐露港公路嗰陣，已經順便起埋單車徑，響大埔海側邊，可以由沙田踩去大埔。白石角新填地將單車徑同個海隔開咗，所以又響海邊起海濱公園同新單車徑，公園叫白石角海濱長廊。

發展
--

科學園站設計
因為呢條人流增大，第日有機會起東鐵綫*白石角站*或者科學園站，分擔下大學站人次，不過重未有定案，睇下有幾多人流而定。

而東鐵綫內側嘅填地，會畀香港中文大學起研究科學中心，替咗大學家下嘅科學館。

白石角距離東鐵綫大學站5分鐘車程，東鐵綫沙田站及大埔墟站10分鐘車程。白石角地理位置發展咗幾個大型豪宅項目，首先發展嘅有天賦海灣及逸瓏灣I、II。雲滙，嘉熙，海日灣I、II，逸瓏灣8，浪濤等會喺2019年年底相繼入伙。而新鴻基除咗發展雲滙，亦會喺吐露港馬路天橋對面發展優景里住宅項目。

註
-

1. ↑  *Tai Po, Sheet No. 16*. War Office. 1924.。原圖無白石角個地名。
2. ↑  *Area 6 (Tai Po)*. Crown and Survey Office. 1967.
3. ↑  〈香港教育學院運動中心開幕典禮〉.`{{cite web}}`: CS1 maint: url-status (link)

出面網頁
----

* 〈香港地方: 白石角〉.

座標:  北緯22°25′37.87″東經114°12′11.99″
**交叉滯後模型**（英文：**cross-lagged panel model**）係結構方程式模型嘅一種，指個結構方程式模型包含兩個變數（{\displaystyle x} 同 {\displaystyle y}），兩個變數都喺若干個時間點各有數值－{\displaystyle x\_{1},x\_{2},x\_{3}...} 同 {\displaystyle y\_{1},y\_{2},y\_{3}...}，當中 {\displaystyle x\_{i}} 係指時間點 {\displaystyle i} 嘅 {\displaystyle x} 數值，而 {\displaystyle y} 同一道理；個交叉滯後模型會嘗試用 {\displaystyle x} 同 {\displaystyle y} 嚟預測（即係有箭咀指住）未來時間點嘅 {\displaystyle x} 同 {\displaystyle y} 數值（{\displaystyle x\_{1}} 有箭咀指住 {\displaystyle x\_{2}} 同 {\displaystyle y\_{2}}、{\displaystyle y\_{1}} 有箭咀指住 {\displaystyle x\_{2}} 同 {\displaystyle y\_{2}}... 如此類推）；喺廿一世紀初，有唔少人覺得交叉滯後模型可以攞嚟理解兩個變數之間嘅因果關係，但呢種見解唔係個個都同意。

睇埋
--

* 結構方程式模型

攷
-

1. ↑  Ellen, Hamaker; Rebecca, Kuiper; Raoul, Grasman (March 2015). "A Critique of the Cross-Lagged Panel Model". *Psychological Methods*. 20 (1): 102–116.
2. ↑  Mund, Marcus; Nestler, Steffen (September 2019). "Beyond the Cross-Lagged Panel Model: Next-generation statistical tools for analyzing interdependencies across the life course". *Advances in Life Course Research*. 41: 100249.

|  |  |
| --- | --- |
| Stub icon | 呢篇統計學文係楔位文。歡迎幫維基百科擴寫佢。睇 • 論 • 改 • 歷 |
**藍港互動集團有限公司**，又叫**藍港互動集團**，同**藍港互動**（**Linekong Interactive Group Co. Ltd**，港交所：8267），喺2007年，由王峰（主席同ceo）、廖明香（總裁）等人喺北京（總部）開咗「藍港在線（北京）科技有限公司」，舊時叫「Linekong International Co. Ltd.」同「藍港互動有限公司」。

業務喺中國大陸同香港經營流動遊戲研發同發行，流動遊戲發行，包括《王者戰魂》（舊叫《王者之劍》）、《蒼穹之劍》、《神之刃》、《英雄之劍》、《十萬個冷笑話》。

股份原訂分別喺港交所創業板上市日期係2015年12月19號、全球發售係9.8至13.1港元招股、發行股數係110,952,000股，集資額為10.87至14.53億港紙，基礎投資者包括IDG-Accel China Growth Fund L.P.、IDG-Accel China Growth Fund-A. L.P.、IDG-Accel China Investors L.P.、Northern Light Venture Capital II, Ltd.、 New Enterprise Associates 12, Limited Partnership、NEA Venture 2008, Limited Partnership、匯橋資本、綠地集團旗下綠地金融、復星國際若干企業（持有呢個17.68%股權）等。但由於受市況波動影響，除咗招股價冇變動外，其餘需要作出調整，分別上市日期為2015年12月30號、73,968,000股全球發售、集資額係7.24至9.68億港紙，同基礎投資者包括IDG-Accel China Growth Fund L.P.、IDG-Accel China Growth Fund-A. L.P.、 IDG-Accel China Investors L.P. 、Northern Light Venture Capital II, Ltd、匯橋資本、綠地集團旗下綠地金融同復星國際若干企業。

2015年3月20號，呢間公司以認購139,582,733股星美控股集團有限公司股份，總代價係5,000,000美元（相當於38,804,000港紙）。2015年7月9號以114,240,000股放晒，總代價係109,194,825港紙，賺咗係77,436,105港紙。

2015年7月30號，「藍港互動有限公司」改咗叫「藍港互動集團有限公司」。

參考
--

1. ↑  〈藍港互動集團有限公司簡介〉. 原著喺2015年10月7號歸檔. 喺2015年10月26號搵到.
2. ↑  藍港互動集團有限公司調整前招股資料
3. ↑  藍港互動集團有限公司調整前招股通告
4. ↑  藍港互動集團有限公司調整後招股資料
5. ↑  新股專輯：藍港互動(08267)削集資規模逾30% 東網 2014年12月18號
6. ↑  須予披露交易 出售星美控股集團有限公司股份通告
7. ↑  註冊變更公司名稱通告

出面網頁
----

* 藍港互動嘅官方網站
謝婉雯嘅銅像
**謝婉雯**，MBG（1968年3月31號—2003年5月13號）係喺沙士爆發期間，主動救病人嘅女醫生，佢係六名喺香港沙士疫情殉職嘅醫護人員之一。

經歷
--

謝婉雯生於草根家庭，喺新界葵涌石蔭邨長大。讀過石蔭慈幼葉漢小學、東華三院伍若瑜夫人紀念中學（1985年香港中學會考八優）同埋香港中文大學醫學院，成績優異，喺1992年畢業，畢業後喺屯門醫院服務。

### 對抗沙士

2003年3月，沙士喺香港爆發，屯門醫院收咗3個沙士病人，但係唔夠醫生，謝婉雯自願由內科病房轉到SARS病房，當時情況危急，謝婉雯同護士劉永佳先後親自幫末期SARS病人插喉，沾到飛沫，感染病毒。佢喺4月3號留院，15號入深切治療部，5月13號搶救無效不治。嗰日朝早，謝婉雯嘅死訊傳出，引起好多香港市民哀悼。5月17號，謝婉雯個老豆寫咗句嘢送畀香港人：「希望謝婉雯嘅勇氣同犧牲精神，可以鼓勵香港人永不放棄，並多謝各界對謝婉雯嘅關心。」

謝婉雯嘅安息禮拜喺5月22號舉行，時任行政長官董建華同好多局長都有出席，之後謝婉雯嘅遺體安葬喺浩園。跟住董建華宣佈，早前向香港立法會財務委員會要求撥款兩億，而當中7000萬係向受感染病毒嘅醫護人員提供援助，而當中1億3000萬係用喺醫護人員進修同培訓嘅。而為咗紀念呢一位「香港嘅女兒」謝婉雯，前行政長官董建華決定為呢一個進修培訓款項命名為「謝婉雯醫生培訓基金」。

謝婉雯醫生嘅事跡被基督教組織影音使團改編為電視電影《亞洲英雄》同電影《天作之盒》；佢學妹黃燕萍寫咗《一首傳世之歌》去紀念佢，經謝霆鋒作曲，由容祖兒主唱。

睇埋
--

* 李文亮：喺武漢肺炎爆發嗰陣披露疫情被訓誡，之後感染肺炎死咗嘅醫生。
* 陳靜秋：臺灣第一位喺SARS疫情殉職嘅醫療人員。

攷
-

1. 1 2  "Volunteer Sars doctor dies of virus". *South China Morning Post*. 2003-05-14. 喺2018-03-07搵到.
2. ↑  〈沙士15 重返現場 6醫護不幸殉職葬浩園 至今不乏有心人墓前獻鮮花〉. 《蘋果日報》. 2018-03-05. 原著喺2018-03-06歸檔. 喺2020-09-16搵到.
3. ↑  〈醫護培訓基金取名謝婉雯〉. 《香港政府新聞網》. 2003年5月22日. 原著喺2016年3月7日歸檔. 喺2020年9月16日搵到.
4. ↑  〈容祖兒 - 一首傳世之歌. *www.jgospel.net* (中國中文). 喺2020-01-27搵到.
5. ↑  〈出CD 港星容祖兒祭唱抗炎殉職醫生謝婉雯〉. *people.com.cn*. 原著喺2020-01-27歸檔. 喺2020-01-27搵到. `{{cite web}}`: no-break space character in `|title=` at position 4 (help)
**新以泰**（粵拼：san1 ji5 taai3），係一間喺廣東廣州嘅文體用品商舖，宜家嗌**新以泰體育用品公司**，地埠中山四路178~186號。

歷史
--

原本由廣東番禺嘅鐘錦泉喺清咸豐末年（1860年）創建，開初叫**以泰文房四寶店**，設址惠愛八約（同現址），前邊賣嘢後邊工場廠，可以加工毛筆，賣嘅有毛筆、玉扣紙、印泥、墨硯、簿冊、學生手工作業紙、中西式帳冊、信箋、信封、鎮紙、筆筒、通勝、冥鏹；仲賣過土洋紙，渠嘅印刷工廠同過左近嘅八桂中學、禺山中學、嶺僑中學、開越中學(宜家嘅廣州廣播電視大學位置)同中大附中等本地學校印製學生功課簿，仲專登分別印埋校名。同時仲同中山醫學院、華強醫院、圖強醫院同埋好多船務行印製票據、表格等。

到咗1946年鐘華接手陣，鐘嘅表叔胡金昌（時中大物理系主任）建議鐘改做體育用品以號召啲街坊強身健體唔做東亞病夫，於是乎商號開始賣埋啲體育用品。

1950年代初新以泰加工場打通咗同開越中學操場嘅圍牆，同學校免費提供籃球架、籃球、單雙杠等器材，仲搞埋跳高、跳遠沙池，代理埋體育比賽門飛，一度成咗民辦體育中心。新以泰仲先後研製咗中國大陸入邊第一個冇金屬充氣裝置嘅膠籃球同第一隻全膠鐵餅。

1952年新以泰改咗專做體育用品，設計同生產主供學校嘅體育用品似鉛球、鐵餅、球衫球褲等。喺1960年代初，廣州市各級學校嘅單、雙杠，籃球架唔少出自新以泰。

1956年新以泰畀公私合營，大躍進時期（1958年）新以泰喺北京路太平館對面開咗分舖，做咗四十年後，由於鋪址嘅僑房陸續收回而執笠。

1987年，新以泰原址起咗12層嘅新大樓，同港商一齊搞咗國際康體器材應用維修培訓中心。

交通
--

* 巴士：農講所站，經停：1，27，76a&76，102，107，108，125，243，517，864；夜班1，27，2，40，4，78，9。
* 地鐵：農講所站D口

參考
--

1. ↑  长期效力体育界 新以泰体育用品公司 互聯網檔案館嘅歸檔，歸檔日期2020年3月27號，. 吴家明 李凤萍
2. ↑  广州观光大全 程慧(主编) 广东人民出版社 1999 ISBN: 9787218031408
3. ↑  廣州市志·商業·日用工業品商業志·文化用品業
4. ↑  别担心！ 老字号"新以泰"只是在装修 信息时报 郭仲然 周秋敏   2012-11-07
5. ↑  新以泰 热爱造就穿越时空的存在 互聯網檔案館嘅歸檔，歸檔日期2020年3月28號，. 广州图书馆 2007-02-05

出面網頁
----

* 新以泰体育用品
**贛江**（贛讀禁，粵讀：gam3 gong1）係長江支流，佢打橫穿過江西，係江西最大嘅河。贛江一年嘅流量，比黃河重要大，但係因為一年落嘅雨唔平均，所以贛江嘅河床唔深，航運冇乜發圍。

贛江又叫過**灨**或**淦**。

水流
--

贛江嘅源頭有兩個。東便有武夷山黃竹嶺嘅貢水，係綿水同湘水匯合而成嘅。另一個係出自大庾嶺嘅章水。章、貢兩條河喺贛州匯埋之後，就叫贛江喇。贛江會再向北流，路過吉安、樟樹、豐城同南昌，入長江度就係鄱陽湖嘍。贛江全長991公里，佢條支流長751公里，總流域面積 8.35 萬平方公里。

贛州同新淦將贛江分成三份，贛州上面喺贛江嘅上游，嗰度四維都係山地，主要嘅河有湘水、濂江、梅江、平江、桃江、上猶江等等，呢啲江最後都係通通流入章水同貢水裏頭。贛州到新淦箇段，係贛江嘅中游，起頭水流好急，去到吉泰盆地就慢得多。箇陣主要有東西兩頭，有孤江、遂川江、蜀水、禾水、瀧水匯入來。新淦下面就係贛江嗰下游，箇度冇幾多山，所以水唔太急，箇段匯入來嘅有袁水同綿河。

環璄
--

整個贛江流域氣候都唔錯，雨落得好密，一年能有1400到1800毫米。好幾年嗰平均年徑流量達到687億立方米，水能蘊藏量360萬千瓦。100到300噸嗰船響幹流上面，都可以成年通行。贛江上便有江西最大嘅水電站，萬安水電站。

贛江同北江上嗰大余、南雄隔得咁近，所以1936年粵漢鐵路通車以前，贛江一直係駁住長江同珠江嘅最主要通道。

| * 睇
* 傾
* 改
中國江河：長江水系 |
| --- |
| 長江源水系 | 沱沱河（正源） | 當曲（南源） | 楚瑪爾河（北源） | 通天河 |
| 雅礱江水系 | 雅礱江 | 安寧河 | 九龍河 | 理塘河 | 鮮水河 |
| 金沙江水系 | 金沙江 | 普渡河 | 以禮河 | 牛欄江 | 橫江 |
| 岷江水系 | 岷江 | 大渡河 | 青衣江 | 馬邊河 | 腳木足河 |
| 烏江水系 | 烏江 | 貓跳河 | 清水江 | 六衝河 | 洪渡河 |
| 嘉陵江水系 | 嘉陵江 | 涪江 | 渠江 | 白水江 | 白龍江 |
| 川江水系 | 沱江 | 赤水河 | 綦江 | 南廣河 | 清江 |
| 漢水水系 | 漢水 | 丹江 | 堵河 | 夾河 | 唐白河 | 南河 |
| 洞庭湖水系 | 湘江 | 沅江 | 資江 | 澧水 | 汨羅江 |
| 鄱陽湖水系 | 贛江 | 撫河 | 信江 | 修水 | 饒河 |
| 青弋江──水陽江水系 | 青弋江 | 水陽江 | 漳河 |
| 揚子江水系 | 秦淮河 | 黃浦江 | 吳淞江 | 滁河 | 東苕溪 | 西苕溪 |
**謝廷駿**，MBG（原名**謝志偉**，英文：**Tse Ting Cheunn Masa**，1978年9月5號—2010年8月23號），喺屋企三兄弟排中間。讀過賽馬會官立工業中學，19歲一個人去歐洲流浪咗三個月，因為鍾意《機動戰士》入面嘅角色「馬沙」而將英文名改做Masa[未記出處或冇根據]。

謝廷駿喺1999年首先加入太陽活力之旅做全職領隊後再加入康泰旅行社做全職領隊，2003年辭職。2009年喺香港四季酒店任職救生員，同年亦有寄信投考差人，2010年去過印度學瑜伽一個月，原本打算學有所成返香港開班教學生，但當完成瑜伽課程畢業後返香港，就遇上瑜伽中心倒閉潮。為咗生計，佢重操故業兼職帶團，再慢慢搵正職。

喺2010年8月23號，喺一個菲律賓4日3夜團入面嘅最後一日，遇上馬尼拉人質事件。槍手以及被革職嘅菲律賓警察文多薩強行登上謝廷駿帶領嘅旅行團嘅旅遊巴，挾持領隊謝廷駿、導遊、旅行團團員等共25人。Rolando Mendoza雖然喺同警方對峙期間釋放部分人質，但談判咗十幾個鐘都未解決，之後就同警察爆發槍戰。槍手首先喺黃昏射殺領隊謝廷駿，享年31歲，再向其他團友開槍。事件最終造成8名人質死亡，7名人質受傷。

佢嘅勇敢行為觸動香港人嘅心靈，有唔少網民其後喺網上設靈，悼念謝廷駿。2011年10月29號，港府向謝廷駿同埋其餘兩位捨身求仁嘅團員頒授金英勇勳章。

參考
--

1. ↑  〈領隊謝廷駿死不瞑目 - 東方日報〉. *orientaldaily.on.cc*. `{{cite web}}`: Cite has empty unknown parameter: `|dead-url=` (help)
2. ↑  〈菲總統就馬尼拉人質事件正式向港人道歉 易小玲：意義不大 謝廷駿兄：會到弟墳前告知 (20:57) - 20180412 - 港聞〉. 《明報新聞網 - 即時新聞 instant news》 (繁體中文). `{{cite web}}`: Cite has empty unknown parameter: `|dead-url=` (help)
3. ↑  〈二〇一一年授勳名單〉 (新聞稿) (繁體中文). 香港政府新聞公報. 2011年7月1號.
4. ↑  〈謝廷駿 梁錦榮 傅卓仁追頒金英勇 - 東方日報〉. *orientaldaily.on.cc*. `{{cite web}}`: Cite has empty unknown parameter: `|dead-url=` (help)



|  |  |
| --- | --- |
|  | 呢篇同香港人相關係楔位文。歡迎幫維基百科擴寫佢。睇 • 論 • 改 • 歷 |
2016年11月謝志偉喺慕尼黑
**謝志偉**（英文：**Jhy-wey Shieh**，1955年1月6號—），台灣外省人第二代，原籍廣東汕頭，喺基隆出世，台灣學者同政治人物。

佢喺德國波鴻魯爾大學攞到德國文學博士，之後做過東吳大學德文系專任教授，專長領域係德語文學專題研究、文學與社會、母題研究、性別研究。佢曾經做過行政院新聞局局長，2005年做過台灣駐德代表、2016年8月31號上任駐德國台北代表處（英文：Taipei Representative Office in the Federal Republic of Germany）代表，對國內使用大使頭銜。

早年經歷
----

謝志偉喺基隆市出世，先後喺臺灣板橋中學同埋東吳大學德國文化學系畢業，佢喺1980年入伍當兵，服預官役，直到1982年5月退伍。同年謝志偉以第一名考到德國學術交流總署獎學金，去咗德國留學。佢曾經自述自己喺德國留學五年期間發現自己對台灣歷史、政治、社會毫無瞭解，所以想建立起自己嘅「臺灣認同與意識」，開始學台語、台灣歷史同埋文化，同埋解構佢過去對中國國民黨嘅忠誠，佢亦曾經形容喺呢個過程入面，話自己由深藍（親國民黨）走向深綠（親民進黨）。去到1987年7月，謝志偉攞到德國波鴻魯爾大學（Ruhr-Universität Bochum; RUB）德國文學博士學位。

家庭
--

謝志偉嘅爸爸係來自廣東汕頭移民臺灣嘅船員，識講流利嘅粵語、上海話，識少少日文同英文；媽媽係臺灣高雄人。

謝志偉已婚，太太係王齡慧，有兩個女。

部份言論
----

### 香港逃犯條例爭議期間

佢喺爭議入面支持香港人，形容示威者係捍衛緊曾擁有但被中共剝奪嘅自由，又話香港年輕嘅抗爭者係代表人類嘅尊嚴同魔鬼嘅邪惡對抗。

### 指控中國外交官惡霸行徑

喺2021年5月，謝志偉喺Facebook透露，佢曾經受到德國柏林一名重量級文化人士邀請出席一場藝術活動，但中國得知謝志偉要出席嘅時候，威脅主辦方要將謝原本嘅貴賓席位讓畀中國代表，甚至要求台灣代表唔可以坐得太接近佢哋。當時活動嘅主席已經提出讓步，話讓自己嘅位畀中國代表，但中國代表仍然唔肯接受，甚至威脅或如果唔就範，中國團會整團缺席。謝志偉之後又話，中共政權為咗打擊台灣，乜嘢「死人骨頭阿代誌」都做得得出，連國際海洋法庭嘅判決都會同你講只係一張紙，更何況係武漢肺炎疫苗或者商業合約。

參考
--

1. ↑  陳培煌 (2012-08-31). 〈統一名稱 代表對內稱大使〉. 中央通訊社. 原著喺2016-11-30歸檔. 喺2020-09-28搵到.
2. ↑  〈新台灣新聞週刊〉. *web.archive.org*. 2007-09-28. 歸檔時間2007-09-28. 喺2021-05-30搵到.`{{cite web}}`: CS1 maint: bot: original URL status unknown (link)
3. ↑  李八方，〈謝志偉怕老婆利齒破功〉，臺灣《蘋果日報》2007年8月4日A12版〈政壇後花園〉
4. ↑  《【香港抗争者为何不惧死? 谢志伟：捍卫曾拥有却被剥夺的自由】11/10 #香港风云 #精彩点评》 (英文), 喺2021-05-30搵到
5. ↑  自由時報電子報 (2021-05-30). 〈親曝中國外交官惡霸行徑 謝志偉：我相信中共什麼都幹得出來！ - 政治〉. 《自由時報電子報》 (中文). 喺2021-05-30搵到.
**李思蓓**（英文：**Zuki Lee**，1977年9月26號—），原名**李慧萍**，喺1995年無綫電視藝員訓練班第八期藝員進修班畢業後加入無綫電視，同期嘅正式學員有雷穎怡、伍慧珊、羅貫峰、李天翔、劉永晉、盧卓南、孫恩明、盧慶輝同埋蓋世寶等，同班旁聽生有湯盈盈、姚瑩瑩、滕麗名、劉永健、關可維、孫大龍、李詠儀同埋張潔蓮等。

1998年同雷穎怡參與主持當屆世界盃而同被稱為「世界妹」，之後再同雷穎怡、汪曉文（後改名汪琳）、梁佩盈、翟佩雲、梁雪湄、任港秀、姚樂怡等組成電波少女（「愛心少女」前身，現已解散）。佢亦曾經簽過漢傳媒，參與多部TVB電視劇，又進軍電影圈。

2005年，李思蓓進軍商界，經營美容同按摩業務，係泰式按摩連鎖店泰殿嘅老闆。

2012年年初，低調簽約上海汪子琦工作室成為旗下藝人，轉往中國大陸發展。

喺2020年10月，李思蓓加入《大家真瘋Show》新頻道主持節目大家「真」瘋騷，逢星期一至五，早上10點至12點播出，其他主持人有梁思浩、苑瓊丹、李日朗。

參考
--

1. ↑  頭條日報. 〈名人戰商界——搞美容又搞按摩 李思蓓獨愛泰式風味〉. 《頭條日報 Headline Daily》 (中文). 喺2021-10-29搵到.
2. ↑  【大家真瘋Show】梁思浩花百萬投資與苑瓊丹開節目 呻李麗蕊打風唔願返工決定拆夥
3. ↑  大家真瘋Show
**邱子茵**（Joyce Yau），用過藝名**邱穎欣**，係香港商人同前女歌手，曾經係香港寶麗金唱片旗下，同陳曉東、陳慧琳同埋陳建穎一齊推出咗一隻合輯《打開天空》，其中同名主打得到好多人嘅注意。當中陳穎欣仲獨唱咗三首歌《有你以後》、《再渡豔陽天》同《風微涼》，《有你以後》同《風微涼》仲要係佢包辦埋曲詞，都算係創作歌手嚟。

不過佢同另外三個人唔同，之後佢並無喺娛樂圈繼續發展，之後繼續升學，而家佢就打理家族生意，任職溥儀集團嘅董事總經理。

家庭關係
----

佢係商人楊受成嘅外甥女，即係楊受成個妹楊寶春嘅細女。2000年同老公區偉豪結婚，2017年報導就話佢生咗一子一女。

參考
--

1. 1 2  〈唱吧唱吧變阿媽！陳慧琳邱穎欣合體〉. 《on.cc東網》 (香港中文). 喺2021-04-22搵到.
2. ↑  〈【唱吧唱吧唱起它...】天后Kelly榮升兩子之母 邱穎欣打理家族生意任職溥儀董事經理 ｜ 蘋果日報〉. 《Apple Daily 蘋果日報》 (香港中文). 原著喺2021-04-22歸檔. 喺2021-04-22搵到.
3. 1 2 3  〈【唱吧唱吧唱起它...】天后Kelly榮升兩子之母 邱穎欣打理家族生意任職溥儀董事經理 ｜ 蘋果日報〉. 《Apple Daily 蘋果日報》 (香港中文). 原著喺2021-04-22歸檔. 喺2021-04-22搵到.